Aguamansɛm—Ɛyɛ Agoru Anaa Ɛyɛ Hu? Enti Aguamansɛm Yɛ Hu?\nKENKAN WƆ Afrikaans Albanian Amharic Arabic Argentinean Sign Language Armenian Aymara Bicol Brazilian Sign Language Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Colombian Sign Language Croatian Cuban Sign Language Czech Dangme Danish Dutch Efik English Estonian Ewe Finnish French Ga Georgian German Greek Greenlandic Guarani Haitian Creole Hiligaynon Hungarian Igbo Iloko Indonesian Italian Italian Sign Language Japanese Japanese Sign Language Kazakh Kikuyu Kinyarwanda Kirghiz Kirundi Korean Kwangali Lingala Lithuanian Luo Malagasy Mexican Sign Language Myanmar Ngabere Norwegian Nzema Papiamento (Curaçao) Polish Portuguese Quebec Sign Language Quechua (Bolivia) Romanian Russian Russian Sign Language Sepedi Serbian Serbian (Roman) Sesotho (Lesotho) Shona Sinhala Slovak Slovenian Spanish Sranantongo Swahili Swedish Tagalog Thai Tigrinya Tsonga Tswana Turkish Twi Ukrainian Uruund Vietnamese Wayuunaiki Xhosa Yoruba Zulu\nSɛ yɛhwɛ wiase yi mu a, aguamansɛm * ahyɛ mu ma. Yehu bi wɔ aguadi nkrato mu, nneɛma a aba so foforo, sini, nnwom, nhoma, television, video so agodie, abɛɛfo mobile fon ne kɔmputa ne Intanɛt dwumadibea ahorow. Afei nso wɔayɛ Intanɛt dwumadibea bi a obiara betumi de mfonini afa hɔ akɔma nkurɔfo, na ɛhɔ nso, aguamansɛm nyɛ na wɔ hɔ. Aguamansɛm ayɛ fene a aba so, na nnipa bebree agye atom. Seesei mmeae pii wɔ hɔ a, nnipa a wɔhwɛ aguamansɛm no redɔɔso sen kan no koraa.—Hwɛ adaka a wɔato din “Aguamansɛm—Nea Ɛwom a Ɛsɛ sɛ Obiara Hu.”\nSɛnea aguamansɛm te no nso resesa. Ɔbenfo Gail Dines kyerɛw asɛm bi sɛ: “Mfonini a wɔyɛ no nnɛ no kɔ akyiri paa ma aguamansɛm a na wohuu bi da no, seesei abu so ama obiara tumi hwɛ bi.”\nNea ɛrekɔ so nnɛ no, wuhu no sɛn? Aguamansɛm yɛ agoru anaa ɛyɛ hu, anaasɛ ɛnyɛ emu biara? Yesu kae sɛ: “Dua pa biara sow aba pa, na dua bɔne biara sow aba bɔne.” (Mateo 7:17) Aba bɛn na aguamansɛm sow? Nea ɛbɛma yɛanya mmuae no, momma yɛnhwɛ nsɛmmisa mmiɛnsa bi a ɛfa aguamansɛm ho.\nSɛ obi hwɛ aguamansɛm a, ɛyɛ no dɛn?\nNEA ANIMDEFO AKA: Aguamansɛm tumi de nipa yɛ akoa; wanhwɛ bi a ontumi ntena. Nhwehwɛmufo bi mpo kyerɛ sɛ ɛte sɛ cocaine a ano yɛ den paa.\nBrian * yɛ obi a Intanɛt so aguamansɛm soo ne nan sɛ afiri. Asɛm a ɔkae ne sɛ: “Ná biribiara ntumi mma minnyae. Ɛyɛɛ sɛ nea biribi atɔ me so. Me ho wosowee na me ti yɛɛ me yaw. Meyɛɛ biara sɛ megyae nanso mfe pii akyi mpo no, na mintumi nnyaee.”\nNnipa a wɔhwɛ aguamansɛm no, ɛyɛ a wɔtaa yɛ sie. Wunhu wɔn tirim asɛm na wɔyɛ nkontompofo. Enti ɛnyɛ nwonwa sɛ wɔn mu bebree yɛ ankonam na aniwu rekum wɔn. Afei nso adwennwene ne kɔdaanna hyɛ wɔn so na daa na wɔn bo afuw. Ɛtɔ da bi mpo a, ɛba wɔn mu sɛ wonkum wɔn ho. Serge yɛ obi a na ɔtwe aguamansɛm gu ne mobile fon so hwɛ. Asɛm a ɔkae ne sɛ: “Mekoo me ho yɛɛ mmɔbɔmmɔbɔ. Metee nka sɛ meyɛ hohwini. Me tiboa buu me fɔ; meyɛɛ ankonam, na na me ho akam. Ná ɛyɛ me aniwu na na misuro sɛ mɛma obi aboa me.”\nSɛ yɛn ani kɔbɔ aguamansɛm so anaa ɛho mframa mpo fa yɛn ho a, ebetumi de nsunsuanso bɔne aba. Ɔbenfo Judith Reisman yɛ obi a ɔyɛ aguamansɛm mu nhwehwɛmu paa. Odii adanse wɔ U.S. mmarahyɛ bagua no anim sɛ aguamansɛm tumi de nsunsuanso bɔne ba ampa. Ɔkae sɛ: “Aguamansɛm ho mfonini ka nnipa adwenem; etumi sie amemene no mu, na ɛba onipa no tirim prɛko pɛ; ne popa yɛ den na ɛtɔ da mpo a oyi fi ne tirim a ɛnyɛ yiye.” Susan nso yɛ obi a na ɔkɔ Intanɛt so kɔhwɛ aguamansɛm. Seesei wadi mfe 19 na asɛm a ɔka ne sɛ: “Mfonini no aka m’adwenem. Etumi ba me tirim bere biara a ɛpɛ. Ɛyɛ me sɛ ɛremfi m’adwenem da.”\nNEA ƐWOM NI: Aguamansɛm de nnipa yɛ akoa, na edi wɔn awu.—2 Petro 2:19.\nSɛ obi hwɛ aguamansɛm a, ɛyɛ n’abusua dɛn?\nNEA ANIMDEFO AKA: “Aguamansɛm tumi sɛe aware, na ɛtetew abusua mu.”—The Porn Trap, nhoma a Wendy ne Larry Maltz kyerɛwee.\nAguamansɛm betumi asɛe aware ne abusua, efisɛ\nƐmma awarefo nnye wɔn ho nni, ɛsɛe nna mu nkitahodi, na ɛma ɔdɔ no yera.—Mmebusɛm 2:12-17.\nƐma obi dwene ɔno nko ara ho, ɔko ne ho, na nea ne hokafo bɛyɛ biara nyɛ no fɛ.—Efesofo 5:28, 29.\nƐma obi dwen ɔbarima ne ɔbea nna ho, na akɔnnɔ bɔne ba ne tirim.—2 Petro 2:14.\nWɔn a wɔhwɛ no, etumi ma wɔhyɛ wɔn ahokafo ma wɔyɛ nna mu nneyɛe bi a ɛmfata.—Efesofo 5:3, 4.\nƐma obi sɛe aware wɔ ne komam anaa ɔbɔ aguaman de sɛe aware no.—Mateo 5:28.\nBible ka kyerɛ awarefo sɛ ɛnsɛ sɛ wotwa wɔn hokafo “nkontompo.” (Malaki 2:16) Sɛ obi sɛe aware a, ɛkyerɛ sɛ watwa ne hokafo nkontompo, na ebetumi ama aware no agyigya akɔfa aware ntetewmu anaa awaregyae aba. Sɛ ɛba saa a, etumi haw mmofra a wɔawo wɔn no paa.\nSɛ mmofra nso hwɛ aguamansɛm a, etumi haw wɔn. Brian a yɛaka n’asɛm dedaw no kyerɛkyerɛ mu sɛ: “Bere bi a meredi agoru no, mikohuu me papa nhoma bi a aguamansɛm wom. Saa bere no, na madi mfe du. Miwiaa me ho hwɛɛ no nkakrankakra nanso na minnim nea enti a ne hwɛ yɛ me dɛ saa. Efi saa bere no, mehwɛɛ saa adebɔne no ara de nyinii.” Nhwehwɛmu a wɔayɛ kyerɛ sɛ mmofra a wɔrenyin no, aguamansɛm betumi ama ɔbaa ne ɔbarima nna ho akɔnnɔ aba wɔn mu ntɛm. Ebetumi ama wɔabu bra bɔne, ato mmonnaa ayɛ nea ɛbɛba wɔn mu biara, na ebetumi aka wɔn adwene.\nNEA ƐWOM NI: Aguamansɛm tumi sɛe adɔfo ntam, na nea ɛde ba ara ne awerɛhow ne yawdi.—Mmebusɛm 6:27.\nDɛn na Bible ka fa aguamansɛm ho?\nONYANKOPƆN ASƐM SE: “Enti, munkum mo nipadua akwaa . . . wɔ aguamammɔ, afide, nna ho akɔnnɔ, nkate bɔne, ne anibere a ɛyɛ abosonsom ho.”—Kolosefo 3:5.\nNea ɛwom ara ne sɛ Yehowa * Nyankopɔn kyi aguamansɛm. Ɛnyɛ sɛ ɔmpɛ nna ho asɛm biara atie ntia. Ɔno na ɔbɔɔ nna ho akwaa, na adwene a ɔde bɔe ne sɛ ɛbɛma awarefo ani agye na obiara apɛ ne yɔnko asɛm na afei nso wɔatumi awo mma aba wiase.—Yakobo 1:17.\nƐnde, adɛn nti na yetumi ka sɛ Yehowa ani nnye aguamansɛm ho koraa? Nea enti a ɛte saa no, ma yɛnhwɛ emu kakra nhwɛ.\nOnim sɛ aguamansɛm betumi adi yɛn awu.—Efesofo 4:17-19.\nƆdɔ yɛn, na ɔpɛ sɛ ɔbɔ yɛn ho ban na ɔhaw biara anto yɛn.—Yesaia 48:17, 18.\nYehowa pɛ sɛ ɔbɔ awarefo ne mmusua ho ban.—Mateo 19:4-6.\nƆpɛ sɛ yɛbɔ bra a ɛho tew, na yɛanyɛ nneɛma a ɛbɛhaw nkurɔfo.—1 Tesalonikafo 4:3-6.\nAkwaa a Onyankopɔn de ama yɛn a etumi ma yɛwo no, ɔpɛ sɛ yɛn ani ku ho, na yɛde yɛ adwuma nidi mu.—Hebrifo 13:4.\nYehowa nim sɛ aguamansɛm betumi asɛe yɛn adwene wɔ nna ho; ɛbɛma yɛayɛ pɛsɛmenkominya, na ɛbɛma yɛanya Satan adwene wɔ ho.—Genesis 6:2; Yuda 6, 7.\nNEA ƐWOM NI: Aguamansɛm tumi sɛe onipa ne Onyankopɔn ayɔnkofa.—Romafo 1:24.\nNanso wɔn a wɔpɛ sɛ wɔtetew wɔn ho fi aguamansɛm ho no, Yehowa hu wɔn mmɔbɔ paa. Bible ka sɛ: “Yehowa yɛ mmɔborɔhunufo ne ɔdomfo, ne bo kyɛ fuw na n’adɔe dɔɔso.Onim yɛn nipaban; ɔkae sɛ yɛyɛ mfutuma.” (Dwom 103:8, 14) Ɔpɛ sɛ ahobrɛasefo ba ne nkyɛn ‘benya mmɔborɔhunu na wohu adom a ɛbɛboa wɔn bere a ɛsɛ mu.’—Hebrifo 4:16; hwɛ adaka a wɔato din “Wubetumi Atetew Wo Ho Afi Aguamansɛm Ho.”\nNnipa bebree apene so ama Onyankopɔn aboa wɔn. Mmoa a ɔde ma no, wohwɛ a, etumi yɛ adwuma? Ebinom a wotumi gyaee subammɔne no, hwɛ nea Bible ka faa wɔn ho: “Wɔaguare mo kama, wɔatew mo ho, na wɔabu mo bem yɛn Awurade Yesu Kristo din ne yɛn Nyankopɔn honhom mu.” (1 Korintofo 6:11) Saa nnipa yi betumi aka asɛm a ɔsomafo Paulo kae no bi sɛ: “Ade nyinaa mu mewɔ ahoɔden, nea ɔhyɛ me den no nti.”—Filipifo 4:13.\nSusan tumi tetew ne ho fii aguamansɛm ho, na ɔka sɛ: “Yehowa nko ara na obetumi aboa wo ama watetew wo ho. Sɛ woma no boa wo, na wugye n’akwankyerɛ tom a, wo ho bɛtew wɔ n’anim. Ɔremma wo nsa nsi fam da.”\nWubetumi Atetew Wo Ho Afi Aguamansɛm Ho\nWunim obi a ɔrepere sɛ ɔbɛtetew ne ho afi aguamansɛm ho? Ma yɛnhwɛ nneɛma bi a aboa nnipa pii ama wɔatumi atetew wɔn ho.\n1. Bɔ mpae kyerɛ Onyankopɔn.\n“Sɛ wopɛ sɛ wotetew wo ho fi aguamansɛm ho a, anammɔn a ehia paa sɛ wutu ne sɛ wobɛbɔ mpae ama Yehowa aboa wo.”—Franz.\nYehowa betumi ama onipa ko no honhom kronkron, na wahyɛ no den ama ‘wanya ɔpɛ no na wayɛ nso.’ (Filipifo 2:13) Enti sɛ onii no de honhom no akwankyerɛ yɛ adwuma a, ɛbɛboa no ama wadi “ɔhonam akɔnnɔ ne n’apɛde” so.—Galatifo 5:16, 24.\n2. Ma ebinom mmoa wo.\n“Sɛ wohwɛ aguamansɛm ma ɛka wo hɔ a, ɛyɛ aniwu na ɛyɛ a wompɛ sɛ obiara behu; ɛno nti ɛbɛyɛ wo sɛ worentumi nka nkyerɛ obiara sɛ ɔmmoa wo. Ɛyɛ wo sɛ wo ara wubetumi agyae. Nanso ɛnyɛ nokware. Sɛ wubetumi agyae a, gye sɛ obi boa wo. Enti mede fɛre ne aniwu too nkyɛn kaa ho asɛm kyerɛɛ me yere. Afei nso memaa m’adamfo paa bi boaa me. Ade a ɛyɛ den paa a mayɛ pɛn ne no, nanso ɛboaa me ma me nsa kaa nea merehwehwɛ.”—Yoshi.\nEhia akokoduru ne animia na woatumi aka ho asɛm akyerɛ obi. Nanso sɛ wubetumi atetew wo ho afi aguamansɛm ho na wo ne w’adɔfo ntam asan ayɛ kama a, gye sɛ wutu saa anammɔn no. Susan a yɛadi kan aka n’asɛm no kaa asɛm bi sɛ: “Ɛno akyi no, mihui sɛ me ho atɔ me paa. Ná ɛyɛ den ma me saa bere no, nanso minyaa asomdwoe ne ahonim pa.”—Yakobo 5:16.\n3. Hu nneɛma a ɛkɔfa ba na kwati.\nTebea, adwennwen anaa atenka bɛn na ɛkɔfa akɔnnɔ bɔne no ba? Ɛyɛ Intanɛt so akyinkyinakyinkyin? Dasu mu TV hwɛ? Nhoma bi akenkan? Mpoano kɔ? Ɔkɔm, abufuw, ankonamyɛ, anaa ɔbrɛ? Sven ka sɛ: “Hu nneɛma a etumi twetwe wo no na kwati no sɛ atantanne.” Yesu kae sɛ: “Sɛ w’aniwa nifa reto wo hintidua a, tu na tow kyene.”—Mateo 5:29.\nFranz ka sɛ: “Sɛ ɛba me mu sɛ menhwɛ ɔbea nhwɛ bɔne a, ɛhɔ ara na mabɔ Yehowa mpae ayi m’ani afi hɔ.” Tete agya nokwafo Hiob a ne ho asɛm wɔ Bible mu no kae sɛ: “Apam na me ne m’aniwa ayɛ. Enti ɛbɛyɛ dɛn na matumi de m’adwene akɔ ɔbaabun so?”—Hiob 31:1.\n4. Hyɛ wo ne Onyankopɔn ayɔnkofa mu den.\nFranz toaa n’asɛm no so sɛ: “Dwen nneɛma pa ho, na dwumadi biara a ɛfa Onyankopɔn som ho no, fa wo ho hyɛ mu.”\nBible ka sɛ: “Biribiara a ɛyɛ nokware, biribiara a ɛsom bo, biribiara a ɛteɛ, biribiara a ɛho tew, biribiara a ɛyɛ fɛ, biribiara a wɔka ho asɛm pa, ɔbra pa biara a ɛwɔ hɔ ne biribiara a ɛsɛ ayeyi no, monkɔ so nsusuw saa nneɛma yi ho . . . , na asomdwoe Nyankopɔn no ne mo bɛtena.”—Filipifo 4:8, 9.\n^ nky. 3 “Aguamansɛm” yɛ mmarima ne mmea a wɔabɔ adagyaw anaasɛ wɔreda anaa wɔremiamia wɔn ho. Wotumi twa no mfonini, wɔkyerɛw ho nsɛm anaa wɔbɔ ho nsɛm tie. Wɔayeyɛ saa nneɛma no sɛnea ɛbɛyɛ a obiara a ɔbɛhwɛ ho mfonini anaa ɔbɛkenkan ho biribi anaa obetie ho asɛm no, ɛbɛma akɔnnɔ bɔne aba ne mu.\n^ nky. 8 Wɔasesa edin a ɛwɔ asɛm yi mu no.\n^ nky. 25 Bible ma yehu sɛ Yehowa yɛ Onyankopɔn din.\nAGUAMANSƐM—NEA ƐWOM A ƐSƐ SƐ OBIARA HU\nANIBU BIARA: Nnipa bɛyɛ 30,000 na wɔkɔ Intanɛt dwumadibea a aguamansɛm wɔ.\nSIMMA BIARA: Nnipa a wɔkɔ Intanɛt so no, wɔde e-mail bɛboro ƆPEPEM 1.7 a aguamansɛm wom kɔma nkurɔfo.\nDƆNHWEREW BIARA: Woyi aguamansɛm ho mfonini video bɛyɛ ƆPEPEM ABIEN adi wɔ United States.\nDA BIARA DA: United States nko ara no, aguamansɛm ho video bɛyɛ ƆPEPEM ABIEN na nkurɔfo gye kɔhwɛ.\nBOSOME BIARA: Sɛ wokɔ United States a, mmerante 10 biara no, emu 9 hwɛ aguamansɛm, na sɛ yeyi mmabaa 10 biara nso a, emu 3 na wɔhwɛ aguamansɛm.\nAFE BIARA: Nnwumakuw a ɛyɛ aguamansɛm no nya sika bɛyɛ Amerika DƆLA ƆPEPEPEM 100.\nNsuro—Wubetumi Adi Sɔhwɛ So!\nNneɛma abiɛsa a ebetumi ama woagyina pintinn.


Atoro Som Awiei Abɛn! — Ɔwɛn-Aban INTANƐT SO NHOMAKORABEA\nkn37 kr. 1-4\nAtoro Som Awiei Abɛn!\nAtoro Som . . .\nAba pa bɛn na ɛsɛ sɛ nokware som sow?—Mateo 7:17.\nNokware Som . . .\nOnyankopɔn Gye Ɔsom Ahorow Nyinaa Tom Anaa?Ɔkwan a Ɛkɔ Daa Nkwa Mu No—So Woahu?\nAhenni Asɛm Nɔma 37\nAsɛm A Ɛsɛ Sɛ Nnipa Nyinaa Te\n▪ Dɛn ne atoro som?\n▪ Ɔkwan bɛn na ɛbɛfa so aba awiei?\n▪ Ɛbɛka wo dɛn?\nDɛn ne atoro som?\nSo nsɛmmɔne a wodi wɔ nyamesom din mu no haw wo? Sɛ wuhu sɛ nnipa a wɔkyerɛ sɛ wɔsom Nyankopɔn no di ako, di awu, na wɔbɔ nyansakorɔn a, ɛhaw wo anaa? Adɛn nti na ɛreyɛ ayɛ sɛ nyamesom na ɛde ɔhaw pii a ɛwɔ wiase no ba?\nƐnyɛ ɔsom nyinaa na ɛde ɔhaw pii yi ba, na ɛyɛ atoro som mmom na ɛde ba. Yesu Kristo a ɔne nyamesom mu nipa a wobu no wɔ wiase baabiara no kae sɛ, atoro som ma nnipa yɛ nneɛma bɔne te sɛ nea “dua bɔne biara sow aba bɔne” no. (Mateo 7:15-17) Aba bɛn na atoro som sow?\n▪ ƐDE NE HO HYEHYƐ AKODI NE AMANYƆSƐM MU: Asiaweek atesɛm krataa no ka sɛ, “Wɔ Asia ne mmeae afoforo no, nyamesom akannifo a wɔpɛ tumidi de anigye a nkurɔfo wɔ wɔ nyamesom ho kanyan wɔn ma wɔyɛ nea akannifo no pɛ.” Ne saa nti, atesɛm krataa no bɔɔ kɔkɔ sɛ: “Wiase no reyɛ abɔ dam.” Nyamesom kannifo bi a wagye din a ɔwɔ United States kae sɛ: “Sɛ yɛpɛ sɛ awudisɛm to twa a, gye sɛ yekunkum awudifo no.” Ɔkae sɛ ɛsɛ sɛ, “Wokunkum awudifo no nyinaa wɔ Awurade din mu.” Nanso, Bible ka sɛ: “Sɛ obi ka sɛ: ‘Medɔ Nyankopɔn’ na ɔtan ne nua a, ɔyɛ ɔtorofo.” (1 Yohane 4:20) Yesu kae mpo sɛ: “Monkɔ so nnɔ mo atamfo.” (Mateo 5:44) Ɔsom bɛn na wunim sɛ emufo nkɔ ɔko?\n▪ ƐKYERƐKYERƐ ATOSƐM: Ɔsom dodow no ara kyerɛkyerɛ sɛ ɔkra anaa honhom yɛ nipadua no fã bi a aniwa nhu a ɛkɔ so tra nkwa mu bere a nipadua no awu no. Saa ɔsom ahorow yi nam saa nkyerɛkyerɛ yi so gye ɔsom no mufo hɔ sika de bɔ mpae ma wɔn adɔfo a wɔawuwu no akra de pɛ wɔn ho mfaso. Nanso, ɛnyɛ saa na Bible kyerɛkyerɛ. Mmom no, nea ɛka ne sɛ, ‘Ɔkra a ɔyɛ bɔne no, ɔno ara na obewu.’ (Hesekiel 18:4) “Ateasefo nim sɛ wobewuwu, na awufo de, wonnim biribiara.” (Ɔsɛnkafo 9:5) Yesu kyerɛkyerɛe sɛ wobenyan awufo. Sɛ ɛyɛ ampa paa sɛ nnipa wɔ ɔkra a enwu a, anka owusɔre ho nhia. (Yohane 11:11-25) So wo som kyerɛkyerɛ sɛ ɔkra nwu?\n▪ ƐPENE AGUAMAMMƆ SO: Wɔ aman pii mu no, asɔre ahorow bi hyɛ mmarima a wɔne mmarima da ne mmea a wɔne mmea da no asɔfo, na wɔka kyerɛ wɔn aban sɛ wɔmpene so mma mmarima nware mmarima na mmea nso nware mmea. Asɔre ahorow a ɛkasa tia aguamammɔ mpo apene so ama asɔfo a wɔato mmofra mmonnaa akɔ so ayɛ wɔn asɔfodwuma no. Nanso, dɛn na Bible kyerɛkyerɛ? Ɛka no pefee sɛ: “Mommma wɔnnnaadaa mo. Aguamammɔfo anaa abosonsomfo anaa awaresɛefo anaa mmarima a wɔde wɔn yɛ adapaade anaa mmarima a wɔne mmarima da . . . rennya Onyankopɔn ahenni.” (1 Korintofo 6:9, 10) So wunim asɔre ahorow bi a ɛpene aguamammɔ so?\nDɛn na ɛbɛba ɔsom ahorow a wɔsow aba bɔne no so? Yesu bɔɔ kɔkɔ sɛ: “Dua biara a ɛnsow aba pa no, wotwa na wɔde gu gya mu.” (Mateo 7:19) Wobetwa atoro som akyene na wɔasɛe no pasaa ɔkwan biara so! Nanso, ɔkwan bɛn na wɔbɛfa so ayɛ eyi, na bere bɛn na wɔbɛyɛ saa? Nkɔmhyɛ bi a wonyae wɔ anisoadehu mu a ɛwɔ Adiyisɛm ti 17 ne 18 wɔ Bible mu no ma yehu mmuae no.\nƆkwan bɛn so na atoro som bɛba awiei?\nYɛ oguamanfo bi a ɔte aboa bi a ne ho yɛ hu so ho mfonini hwɛ. Aboa no wɔ ti nson ne mmɛn du. (Adiyisɛm 17:1-4) Hena ne oguamanfo no? Oguamanfo no ‘di asase so ahemfo so’ tumi. Oguamanfo no hyɛ atade kɔkɔɔ, ɔhyew aduhuam, na wanya ne ho tam. Afei nso, ɔnam n’ahonhonsɛm so ‘adaadaa amanaman nyinaa.’ (Adiyisɛm 17:18; 18:12, 13, 23) Bible boa yɛn ma yehu sɛ oguamanfo yi gyina hɔ ma nyamesom ahyehyɛde a ɛwɔ wiase nyinaa. Onnyina hɔ mma ɔsom biako bi, na mmom ɔsom ahorow nyinaa a ɛsow aba bɔne no.\nAboa a oguamanfo no te no so no gyina hɔ ma wiase amammui tumidi ahorow no.* (Adiyisɛm 17:10-13) Atoro som te aboa a ogyina hɔ ma amammui tumidi no so, na ɔbɔ mmɔden sɛ ɔde n’ano bɛtoto gyinae a osisi mu na wakyerɛ no kwan.\nNanso, anwonwasɛm bi rebesi nnansa yi ara. “Mmɛn du a wuhui no, ne afei aboa no, eyinom bɛtan oguamanfo no na wɔayɛ no pasaa na wɔama wada adagyaw, na wobedi ne nam na wɔde ogya ahyew no pasaa.” (Adiyisɛm 17:16) Wiase amammui tumidifo no bɛtow ahyɛ atoro som so mpofirim na wɔasɛe no pasaa ma ayɛ nwonwa! Dɛn na ɛbɛka wɔn ma wɔayɛ saa? Bible no ma ho mmuae wɔ Adiyisɛm nhoma no mu sɛ: “Onyankopɔn na ɔde hyɛɛ wɔn komam sɛ wɔmma ne nsusuwii mmra mu.” (Adiyisɛm 17:17) Yiw, Onyankopɔn bɛma atoro som abu akontaa wɔ nneɛma bɔne a wayɛ wɔ ne din mu no ho. Ɔde amammuifo a ɔne wɔn abɔ aguaman no na ebebu no atɛn asɛe no.\nSɛ wompɛ sɛ wɔsɛe wo ka atoro som ho a, dɛn na ɛsɛ sɛ woyɛ? Onyankopɔn bɔfo bi hyɛ nkuran sɛ, “Mumfi ne mu, me man.” (Adiyisɛm 18:4) Nokwarem no, ɛnnɛ ne bere a ɛsɛ sɛ yeguan fi atoro som mu! Nanso, ɛhe na yebetumi aguan akɔ? Ɛnsɛ sɛ yeguan kɔka wɔn a wonnye nni sɛ Onyankopɔn wɔ hɔ no ho, efisɛ anidaso biara nni hɔ ma wɔn nso. (2 Tesalonikafo 1:6-9) Nokware som nkutoo mu na yebetumi anya ahobammɔ. Wobɛyɛ dɛn atumi ahu nokware som?\nSɛnea wubehu nokware som\n▪ EMUFO DODƆ WƆN HO: Nokware som mufo ‘nyɛ wiase no fã,’ wɔmma aman a wofi mu anaa amammerɛ mpaapae wɔn mu, na ‘wɔdodɔ wɔn ho.’ (Yohane 13:35; 17:16; Asomafo Nnwuma 10:34, 35) Wonkunkum wɔn ho wɔn ho, mmom no, wɔdodɔ wɔn ho araa ma wɔbɛpɛ sɛ wowu ma wɔn ho wɔn ho mpo.—1 Yohane 3:16.\n▪ EMUFO DE WƆN HO TO ONYANKOPƆN ASƐM SO: Nokware som nkyerɛkyerɛ “atetesɛm” ne “nsɛm a nnipa ahyehyɛ,” mmom no, ne nkyerɛkyerɛ no gyina Onyankopɔn Asɛm Bible so. (Mateo 15:6-9) Dɛn ntia? Efisɛ “Kyerɛwnsɛm nyinaa fi Nyankopɔn honhom mu, na eye ma ɔkyerɛkyerɛ, ntɛnyi, nneɛma ateɛteɛ.”—2 Timoteo 3:16.\n▪ ƐHYƐ ABUSUA MU DEN NA ƐHYƐ ABRABƆ PA HO NKURAN: Nokware som tete okununom ma ‘wɔdɔ wɔn yerenom sɛ wɔn ankasa nipadua,’ ɛboa ɔyerenom ma wonya ‘obu kɛse ma wɔn kununom,’ na ɛkyerɛkyerɛ mmofra ma ‘wotie wɔn awofo asɛm.’ (Efesofo 5:28, 33; 6:1) Bio nso, ɛsɛ sɛ wɔn a wodi anim wɔ ɔsom no mu no yɛ wɔn a wɔbɔ bra pa.—1 Timoteo 3:1-10.\nSo ɔsom bi wɔ hɔ a wohu eyi wɔ wɔn ho? Nhoma a wɔato din sɛ Holocaust Politics (Amanyɔsɛm a Wodii Awu Pii Wom) a wɔyɛe wɔ afe 2001 mu no ka sɛ: “Sɛ nnipa pii de nea Yehowa Adansefo kyerɛkyerɛ na wɔde bɔ wɔn bra no bɔɔ wɔn bra a, anka wɔankunkum nnipa pii saa wɔ Nasi nniso no mu wɔ Wiase Ko II no mu. Saa ara nso na anka mmusua ase a wɔtɔre begyae.”\nNokwarem no, ɛnyɛ sɛ Yehowa Adansefo a wɔwɔ nsase 235 so no de Bible mu abrabɔ pa kyerɛkyerɛ nkurɔfo kɛkɛ, na mmom wɔn ankasa nso de bɔ wɔn bra. Yɛhyɛ wo nkuran sɛ bisa Yehowa Adansefo na wɔmmoa wo mma wunhu nea Onyankopɔn hwehwɛ sɛ woyɛ na ama woatumi asom no wɔ ɔkwan a ɔpɛ so. Ɛnnɛ ne bere a ɛsɛ sɛ woyɛ saa. Ntwentwɛn wo nan ase. Efisɛ atoro som awiei abɛn!—Sefania 2:2, 3.\nSɛ wopɛ Bible mu asɛm a Yehowa Adansefo ka no ho nsɛm pii a, wubetumi de address a ɛwɔ ase hɔ no akyerɛw wɔn bere biara.\n□ Mommrɛ me Monkɔ so Nwɛn! nhomawa no bi.\n□ Mone me mmɛyɛ Bible adesua a wontua hwee.\nSɛ wopɛ asɛm yi mu nkyerɛkyerɛmu a ɛkɔ akyiri a, hwɛ Adiyisɛm—N’awiei Koraa Abɛn! nhoma a Yehowa Adansefo tintimii no.\n[Asɛm a wɔafa aka wɔ kratafa 3]\nAtoro som ‘di asase so ahemfo so’ tumi


Kojo – Wɔn a Woafi Yehowa Adansefo Mu – 4Jehovah (Yehowa)\nPosted in Wɔn a Woafi More, Wɔn a wɔnyԑ Yehowa Adansefo bio no Osuahu\nWɔ afe 2000 mu no, Kodwo hyirae ne ho so maa Onyankopɔn gyei asubɔ. Wɔ n’asubɔ akyi bere tiawa bi no, ɔbɛyɛe nsi wɔ asɛmpaka ne ɔkyerɛkyerɛ adwuma no mu wɔ ne sukuu nyinaa a ɔkɔe asasesin mu, efisɛ na Ɔwɛn Aban gyidi a woakyikyim no no ama woagye adi sɛ wɔn som ne Onyankopɔn asase so Ahyehyɛde biako pɛ a ɛwɔ hɔ a ɔrekyerɛkyerɛɛ nnipa a wobetie asɛmpaka no de wɔn akɔ nkwagye mu, efisɛ nsɔre no nyinaa yɛ atoro. Kodwo gyei toom mu, efisɛ na osusuwii sɛ sɛ asɔre bi bɛyɛ nokware a ɛsɛ sɛ ne gyidi ne nkyerɛkyerɛ nyinaa gyina Bible no so. Nanso, na eyi nte saa wɔ nsɔre ahorow no mu, efisɛ na wogye gyidi ahorow a edidi so yi di: Wodi buronya ne Awoda, wɔnnnyɛ afie ne afie asɛmpaka adwuma no bi, wɔkyerɛkyerɛ sɛ nnipa apapafo nyinaa bɛkɔ ɔsoro, wɔkyerɛkyerɛ sɛ wɔde abɔnefo nyinaa bɛkɔ daa asotwe atrae, ne afoforo a ɛkeka ho.\nNanso wɔ ɔsram August mu, afe 2012 no, onyae ntease a emu dɔ wɔ Bible no mu, a ɛno maa ohui sɛ Ɔwɛn Aban gyidi ahorow nyinaa nyɛ nokware, nti ɔkyerɛwee kɔmaa Ɔwɛn Aban Asafo Ti sɛ wɔnnyɛ nsakrae wɔ wɔn gyidi ne wɔn nkyerɛkyerɛɛ no mu. Eyi akyi bere tiawa bi no, Kodwo huui sɛ Ɔwɛn Aban Asafo no NNIM Yesu Kristo nti ofii Ɔwɛn Aban Ahyehyɛde no mu kɔhwehwɛɛ Yesu. Na ɛnam internɛt adwumakuw yi (4witness.org -Witnesses for Jesus) so no ohuui Yesu Kristo sɛ Ɔne NOKWARE NO, ne NKWA NO ne ƆKWAN NO. Kenkan Kodwo osuahu no wɔ wɔn a woafi Yehowa Adansefo mu.\nTagged 144000 Kuw a Wɔasra wɔn, Paradise ne Ahenni no\n← Nokwasԑm A Ɔwԑn Aban Asafo (Watchtower Society) Mpԑ SԑWohu\nYesu ɔsɔree fii awufo mu wɔ honhom nipadua a aniwa ntumi nhu? →


Samuel Nhoma a Edi Kan 11:1-15\nSaul dii Ammonfo so nkonim (1-11)\nWɔsan sii Saul hene (12-15)\n11 Ammonni+ Nahas de dɔm baa Gilead kurow Yebes+ so. Ɛnna Yebes mmarima nyinaa ka kyerɛɛ Nahas sɛ: “Wo ne yɛn nyɛ apam* na yɛnsom wo.” 2 Ammonni Nahas ka kyerɛɛ wɔn sɛ: “Nhyehyɛe yi na megyina so ne mo ayɛ apam: ɛne sɛ, metutu mo mu biara ani nifa na mede agu Israel nyinaa anim ase.” 3 Yebes mpanyimfo ka kyerɛɛ no sɛ: “Ma yɛn nnanson, na yebetu abɔfo akɔ Israel asaase so baabiara, na sɛ yɛannya ogyefo biara a, ɛnde yɛde yɛn ho bɛma wo.” 4 Akyiri yi, abɔfo no kɔɔ Saul kurow Gibea+ mu kɔkaa asɛm no kyerɛɛ kurow no mufo, na kurow no mufo nyinaa momaa wɔn nne so sui denneennen. 5 Ná Saul de anantwi fi wuram reba, na Saul bisae sɛ: “Asɛm bɛn na ato nkurɔfo yi? Adɛn nti na wɔresu?” Ɛnna wɔkaa nsɛm a Yebes mmarima aka no kyerɛɛ no. 6 Bere a Saul tee asɛm no, Onyankopɔn honhom baa no so,+ na ne bo fuwii kɛse. 7 Enti ɔfaa anantwi abien, na otwitwaa wɔn mu asinasian de hyɛɛ abɔfo no nsa sɛ wɔmfa nkɔ Israel asaase so baabiara, na ɔkae sɛ: “Obiara a wammedi Saul ne Samuel akyi no, sɛɛ na wɔde bɛyɛ n’anantwi!” Na Yehowa maa ehu kaa ɔman no, enti wɔn nyinaa boaboaa wɔn ho ano* fii adi bae. 8 Ɛnna ɔkan wɔn wɔ Besek; ná Israelfo dodow yɛ 300,000, na Yuda mmarima nso yɛ 30,000. 9 Afei wɔka kyerɛɛ abɔfo a wɔbae no sɛ: “Nea monkɔka nkyerɛ mmarima a wɔwɔ Yebes a ɛwɔ Gilead ni, ‘Ɔkyena awia ketee, yebegye mo.’” Ɛnna abɔfo no bɛka kyerɛɛ Yebes mmarima, na wodii ahurusi. 10 Ɛno nti Yebes mmarima no kɔka kyerɛɛ Ammonfo sɛ: “Ɔkyena yɛde yɛn ho bɛma mo, na nea mopɛ biara momfa nyɛ yɛn.”+ 11 Ade kyee no, Saul kyekyɛɛ nkurɔfo no mu abiɛsa, na wɔbɔ wuraa Ammonfo+ dɔm no mu ahemanakye* kokunkum wɔn kosii awia ketee. Wɔn a wɔkae nso, wɔbɔɔ wɔn hwetee, na wɔn mu baanu mpo anka wɔ faako. 12 Ɛnna ɔman no ka kyerɛɛ Samuel sɛ: “Henanom na wɔkae sɛ wɔmpɛ sɛ Saul yɛ yɛn so hene no?+ Momfa wɔn mmra na yenkunkum wɔn.” 13 Nanso Saul kae sɛ: “Munnkum obiara saa da yi,+ efisɛ ɛnnɛ, Yehowa agye Israel.” 14 Akyiri yi, Samuel ka kyerɛɛ ɔman no sɛ: “Mommra mma yɛnkɔ Gilgal+ na yɛnsan nkosi Saul hene bio.”+ 15 Enti ɔman no nyinaa kɔɔ Gilgal, na wosii Saul hene wɔ Yehowa anim wɔ Gilgal. Afei wɔbɔɔ asomdwoe afɔre wɔ Yehowa anim,+ na Saul ne Israel mmarima nyinaa dii ahurusi kɛse wɔ hɔ.+\n^ Nt., “yɛɛ sɛ onipa baako.”


Yeau kɔɔ bepɔw so na ɔfrɛɛ wɔn a wayi wɔn no baa ne nkyɛn. Oyii wɔn mu dumien a daa wɔne no bɛnantew, na wɔakɔka asɛmpa no, na wɔatu ahonhommɔne nso.\nDumien a oyii wɔn no din ni:\nSimon, a ɔtoo no din foforo Petro.\nSebedeo mma Yakobo ne Yohane, a ɔtoo wɔn din Boanerges, a ase ne “aprannaa mma”.\nWɔn a wɔka ho nso ni: Andrea,\nna Yuda Iskariot a oyii no mae no.


Yesaia 29 | Intanɛt So Bible| Wiase Foforɔ Nkyerɛaseɛ\nDue Ariel! (1-16)\nƆmpɛ anofafa som (13)\nWɔn a wɔn aso asiw bɛte asɛm; anifuraefo behu ade (17-24)\n29 “Due Ariel,* Ariel, kurow a Dawid tenaa mu!+ Munni no afe biara;Munni mo afahyɛ nyinaa nhyia.+ 2 Nanso mɛma Ariel ho ayeraw no,+Na wobesu atwa adwo,+Na ɔbɛyɛ m’ani so te sɛ Onyankopɔn afɔremuka.+ 3 Metwa wo ho nyinaa* ahyia,Na mede nnua a ano yɛ mfeamfeaa bɛka wo ahyemNa masi akoban* afa wo ho nyinaa.+ 4 Wobɛhwe ase;Wobɛkasa afi fam hɔ,Na mfuturu nti, obiara rente nea wobɛka. Wo nne befi fam aba+Te sɛ ɔdebisafo nne,Na wo kasa befi mfuturu mu aba te sɛ anomaa su. 5 W’atamfo dodow* bɛyɛ sɛ mfuturu,+Na atirimɔdenfo dɔm ayɛ sɛ ntɛtɛwa a ɛrehuw kɔ.+ Na ɛbɛba mpofirim,prɛko pɛ.+ 6 Asafo Yehowa bɛba abɛhwɛ wo;Ɔde aprannaa ne asaasewosow ne mmobom,Ɔde ahum ne mframa gyampantrudu ne ogyaframa.”+ 7 Afei aman a wɔne Ariel reko nyinaa mu nnipadɔm,+Kyerɛ sɛ, wɔn a wɔne no reko nyinaa,Akoban a wɔasi atwa ne ho ahyia,Ne wɔn a wɔama ne ho ayeraw no nyinaa,Ɛbɛyɛ sɛ dae, anadwo anisoadehu bi. 8 Ɛbɛyɛ sɛ obi a ɔkɔm de no a waso dae sɛ ɔredidi,Nanso ɔbɛsɔre no na ɔkɔm da so ara de no.*Anaa obi a osukɔm de no a waso dae sɛ ɔrenom nsu,Nanso ɔbɛsɔre no na wabrɛ, na na osukɔm da so ara de no.* Saa ara na ɛbɛto amanaman mu nnipadɔmA wɔne Sion Bepɔw bɛko no nyinaa.+ 9 Montɛɛ mo anom na mo ho nnwiriw mo;+Monka mo ani mfomfam so na mo ani mfura.+ Wɔabobow, nanso ɛnyɛ nsã* ntia;Wɔkɔ afã-afã, nanso ɛnyɛ nsã a ɛbow ntia. 10 Yehowa ahwie honhom a ɛma wɔda hatee agu mo so;*+Wakata mo ani, mo a moyɛ adiyifo no;+Na wakata mo ti, mo a moyɛ adehufo no.+ 11 Anisoadehu biara bɛyɛ mo sɛ nhoma a wɔatare ano mu nsɛm.+ Sɛ wɔde ma obi a onim akenkan, na wɔka kyerɛ no sɛ: “Yɛpa wo kyɛw kenkan eyi den a,” ɔbɛka sɛ: “Merentumi, efisɛ wɔatare ano.” 12 Na sɛ wɔde nhoma no ma obi a onnim akenkan, na wɔka kyerɛ no sɛ: “Yɛpa wo kyɛw kenkan eyi a,” ɔbɛka sɛ: “Minnim akenkan koraa.” 13 Yehowa ka sɛ: “Ɔman yi de wɔn ano na ɛbɛn me,Na wɔde wɔn ano na edi me ni,+Na wɔn koma de, atwe afi me ho kɔ akyirikyiri;Wogyina nnipa ahyɛde a wɔakyerɛ wɔn so na esuro me.+ 14 Enti, me ne ɔman yi bedi anwonwasɛm bio,+Ɛbɛyɛ wɔn nwonwa asan ayɛ wɔn nwonwa;Na wɔn anyansafo nyansa bɛsɛe,Na wɔn mmadwemma ntease betu ayera.”+ 15 Wɔn a wɔde wɔn nhyehyɛe* sie Yehowa fee no nnue.+ Wɔyɛ wɔn nnwuma wɔ sum mu,Na wɔka sɛ: “Hena na ohu yɛn? Hena na onim nea yɛreyɛ?”+ 16 Mo a musi nneɛma ti ase!* Ɛsɛ sɛ wobu ɔnwemfo ne dɔte nyinaa pɛ anaa?+ Ɛsɛ sɛ ade a wɔayɛ ka fa ne yɛfo ho sɛ: “Ɛnyɛ ɔno na ɔyɛɛ me”?+ Na anwenne betumi aka ne nwemfo ho asɛm sɛ: “Onnim hwee” anaa?+ 17 Aka kakraa bi, na Lebanon adan turo,+Na wobebu turo no sɛ kwae.+ 18 Saa da no, wɔn a wɔn aso asiw bɛte nhoma no mu nsɛm,Na anifuraefo befi kusuuyɛ ne sum mu ahu ade.+ 19 Ahobrɛasefo bedi ahurusi pii wɔ Yehowa mu,Na nnipa mu ahiafo begye wɔn ani wɔ Israel Kronkronni no mu.+ 20 Efisɛ otirimɔdenfo befi hɔ,Nea ɔhoahoa ne ho awiei bɛba,Na wɔbɛsɛe wɔn a wɔrepɛ bɔne adi nyinaa,+ 21 Wɔn a wɔnam nkontompo so ma afoforo di fɔ,Wɔn a wosum nea ɔhwɛ ma atɛntrenee yɛ adwuma* wɔ kurow pon ano no afiri,+Na wɔnam akyinnyehunu so ma wobu ɔtreneeni atɛnkyea.+ 22 Enti nea Yehowa a ogyee Abraham+ no aka akyerɛ Yakob fi ni: “Yakob ani renwu bio,Na n’anim nso renyɛ bosaa* bio.+ 23 Sɛ ohu sɛ ne mmaA wɔyɛ me nsa ano adwuma no wɔ ne mfinimfini a,+Wɔbɛtew me din ho,Yiw, wɔbɛtew Yakob Kronkronni no din ho,Na wobesuro Israel Nyankopɔn.+ 24 Wɔn a wɔn adwene akyea no benya ntease,Na wɔn a wonwiinwii no betie akwankyerɛ.”\n^ Ebetumi akyerɛ “Onyankopɔn Afɔremuka.” Ɛbɛyɛ sɛ egyina hɔ ma Yerusalem.\n^ Anaa “Mɛbɔ wo ho nsra.”\n^ Nt., “Nnipakuw a wonnim wɔn.”\n^ Anaa “ɔkɔm da so ara de ne kra.”\n^ Anaa “ne kra mu nsu atwe.”\n^ Anaa “Yehowa ahwie nnahɔɔ honhom agu mo so.”\n^ Anaa “Mo a mo adwene akyea!”\n^ Nt., “nea onya nkurɔfo kasakyerɛ.”\n^ Kyerɛ sɛ, nea fɛre ne huammɔdi de ba.


Забур 11 CARS - Nnwom 11 AKCB\nAdɛn na wutumi ka kyerɛ me se,\n“Tu te sɛ anomaa kɔ wo bepɔw so.\n2Na hwɛ, amumɔyɛfo akuntun wɔn ta mu,\nna wɔde wɔn mmɛmma asisi ahama so\nsɛ wɔbɛtow wɔ sum mu\nde awɔ koma mu ahotefo.\ndɛn na ɔtreneeni betumi ayɛ?”\nAwurade te ne soro ahengua so.\n5Awurade hwehwɛ ɔtreneeni mu,\nna amumɔyɛfo ne wɔn a wɔpɛ basabasayɛ de,\nne kra kyi wɔn.\n6Ɔbɛtɔ ogyatannaa ne sufre a ɛredɛw\nagu amumɔyɛfo so;\nna mframa a mu yɛ hyew bɛyɛ wɔn kyɛfa.\n7Awurade yɛ ɔtreneeni,\nna ɔpɛ atɛntrenee;\nwɔn a wɔteɛ no behu nʼanim.\nAKCB : Nnwom 11


9 Ɛnna Hiob buae sɛ: 2 “Ampa ara minim sɛ saa na ɛte.Ɛbɛyɛ dɛn na onipa desani atumi ne Onyankopɔn adi asɛm adi bem?+ 3 Sɛ ɔyɛ n’adwene sɛ ɔne no beyiyi nsɛm ano a,+Ɔrentumi mmua nsɛmmisa apem mu biako mpo. 4 Ɔyɛ koma mu nyansafo ne tumi mu ɔhoɔdenfo.+Hena na obetumi atew no so atua na asi no yiye?+ 5 Otutu mmepɔw+ bere a nnipa nhu;Otutu gu wɔ n’abufuw mu.+ 6 Ɔma asase wosow fi ne sibea,Na ne nnyinaso+ hinhim. 7 Ɔkasa kyerɛ owia, na ɛmmɔ,Na ɔkata nsoromma ani;+ 8 N’ankasa trɛw ɔsoro mu hata hɔ,+Na otiatia ɛpo asorɔkye so.+ 9 Ɔno na wayɛ Ayis nsorommakuw, Kesil nsorommakuw,Ne Kima nsorommakuw+ ne Anafo fam mpia no; 10 Wayɛ nneɛma akɛse a enni hwehwɛbea,+Ne anwonwade a enni ano.+ 11 Hwɛ! Otwa me ho a minhu no,Na ɔsen a minhu sɛ ɛyɛ ɔno.+ 12 Hwɛ! Ohwim kɔ. Na hena na obetumi asiw no kwan?Hena na ɔbɛka akyerɛ no sɛ, ‘Dɛn na woreyɛ yi?’+ 13 Onyankopɔn de, ɔrensianka n’abufuw;+Onuɔdenfo+ aboafo bɛkotow no. 14 Mene hena a mebua no!Mɛhwɛ me kasa yiye wɔ ne ho,+ 15 Na m’asɛm yɛ dɛ de, nanso merenyi ano.+Anka nea me ne no wɔ asɛm no, mɛkotow asrɛ no.+ 16 Sɛ mefrɛ no a, obegye me so anaa?+Minnye nni sɛ ɔbɛyɛ aso atie me nne; 17 Ɔno na ɔde ahum apirapira meNa wama m’akuru adɔɔso kwa.+ 18 Ɔremma minnya ahome foforo,+Efisɛ wama nea ɛyɛ yaw amee me. 19 Sɛ otumfoɔ bi wɔ ahoɔden a, ɔne no;+O sɛ anka ɔtemmufo a ɔyɛ den bi wɔ hɔ ɛ, anka ɔfrɛɛ m’asɛm! 20 Sɛ m’asɛm yɛ dɛ a, anka m’ankasa m’ano na ebebu me fɔ;Sɛ me ho nni asɛm a, anka obebu me ɔkɔntɔnkyeni. 21 Sɛ me ho nni asɛm a, anka minnim me kra;Anka mɛpo me nkwa. 22 Ade biako wɔ hɔ. Ɛno nti na mereka sɛ,‘Nea ne ho nni asɛm ne ɔdebɔneyɛfo nyinaa, ɔde wɔn reba wɔn awiei.’+ 23 Sɛ nsu yiri bu fa so kum nnipa mpofirim a,Ɔbɛserew wɔn a wodi bem no amanehunu. 24 Asase mpo, ɔde ahyɛ ɔbɔnefo nsa;+Ɔkata ɛso atemmufo anim.Sɛ ɛnyɛ saa a, ɛnde ɛyɛ hena? 25 Me nna twam ntɛm sen ommirikatufo;+Eguan kɔ, na ɛrenhu adepa. 26 Ɛsen kɔ te sɛ demmire akorow,Ne ɔkɔre a otu di akɔneaba pɛ nea obedi.+ 27 Sɛ meka sɛ, ‘Mɛma me werɛ afi me haw,+Mɛsesa m’anim+ na mayɛ hyɛnn’ a, 28 Me yaw nyinaa bɔ me hu;+Minim sɛ woremmu me bem. 29 Medi fɔ ara.Dɛn nti na ɛsɛ sɛ mebrɛ gu?+ 30 Sɛ mede sukyerɛmma nsu guare,Na mede samina+ hohoro me nsa mpo a, 31 Wode me bɛhyɛ amoa mu,Na me ho ayɛ me ntade tan. 32 Efisɛ ɔnyɛ onipa+ te sɛ me na me ne no ayiyi nsɛm ano,Anaa me ne no adi asɛm. 33 Obiara nni hɔ a obedi yɛn ntam asɛm,+Na ɔde ne nsa agu yɛn baanu so. 34 Ma onyi n’abaa mfi me so,+Na ne ho hu nso, mma ennhunahuna me. 35 Ma menkasa, mma minnsuro no,Efisɛ ɛnyɛ saa na mete wɔ me mu.


‘Yɛn Nyankopɔn Asɛm Tim Hɔ Daa’—Yesaia 40:8 | Adesua\n“Wura momono awo, na nhwiren ahyew, nanso yɛn Nyankopɔn asɛm de, ebetim hɔ daa.”—YES. 40:8.\nNNWOM: 95, 97\nƆKWAN BƐN SO NA ONYANKOPƆN ASƐM ATIM HƆ . . .\nɛmfa ho nsakrae a ɛba kasa mu?\nɛmfa ho nsakrae a aba amanyɔsɛm mu?\nɛmfa ho sɛ wɔasɔre atia ne nkyerɛase?\n1, 2. (a) Sɛ yenni Bible a, anka sɛn na yɛn abrabɔ bɛyɛ? (b) Dɛn paa na ebetumi ama yɛanya Onyankopɔn Asɛm so mfaso?\nWO DEƐ, fa no sɛ wunni Bible. Sɛn na anka w’abrabɔ bɛyɛ? Anka worennya afotu pa biara a wode bɛbɔ wo bra daa. Nsɛmmisa a ɛfa Onyankopɔn, abrabɔ, ne daakye ho no, anka wobɛyɛ dɛn anya ho mmuae a ɛtɔ asom? Saa ara nso na anka worenhu sɛnea tete no Yehowa ne nnipa dii.\n2 Anigyesɛm ne sɛ, yɛn asɛm nyɛ mmɔbɔ saa. Yehowa de n’Asɛm Bible ama yɛn. Wahyɛ bɔ sɛ emu asɛm no bɛtena hɔ daa. Ɔsomafo Petro faa Yesaia 40:8 mu asɛm kae. Ɛnyɛ Bible no ankasa ho asɛm na saa kyerɛwsɛm no reka, nanso yebetumi aka sɛ ɛfa Bible mu nsɛm ho. (Kenkan 1 Petro 1:24, 25.) Sɛ yɛkenkan Bible wɔ kasa a yɛte ase yiye mu a, ebetumi aboa yɛn paa. Wɔn a wɔn ani gye Onyankopɔn Asɛm ho no nim saa asɛm no dedaadaw. Ɛwom sɛ mfe pii a atwam no, nnipa bi a wɔkyerɛɛ Bible no ase amfa no ahogono na wohyiaa ɔsɔretia pii deɛ, nanso womiaa wɔn ani kyerɛɛ ase maa nnipa pii nsa kaa bi. Nea na ɛda wɔn koma so no, na ɛne Onyankopɔn apɛde hyia. Ɛne sɛ ɔpɛ sɛ “ogye nnipa ahorow nyinaa ma wobenya nokware no ho nimdeɛ a edi mũ.”—1 Tim. 2:3, 4.\n3. Dɛn na yebesusuw ho wɔ adesua yi mu? (Hwɛ mfonini a ɛwɔ adesua yi mfiase no.)\n3 Adesua yi mu no, yɛbɛhwɛ sɛnea Onyankopɔn Asɛm atim hɔ ho nhwɛso ahorow bi (1) ɛmfa ho nsakrae a ɛba kasa mu, (2) ɛmfa ho sɛnea amanyɔsɛm mu nsakrae sesa kasa a nnipa dodow no ara ka, (3) ɛmfa ho sɛ wɔsɔre tia Bible nkyerɛase. Asɛm yi a yɛrebesusuw ho no, ɛbɛboa yɛn sɛn? Ɛbɛma yɛanya anisɔ kɛse ama Bible no. Ɛbɛsan ama yɛanya ɔdɔ kɛse ama Bible no Kyerɛwfo; ɔno na ɔde Bible no ama sɛ ɛmmoa yɛn.—Mika 4:2; Rom. 15:4.\nNSAKRAE A ƐBA KASA MU\n4. (a) Bere rekɔ so no, dɛn na ɛma kasa tumi sesa? (b) Dɛn na ɛkyerɛ sɛ Onyankopɔn mmu kasa bi nsen bi? Ɛma wote nka sɛn?\n4 Bere rekɔ so no, kasa sesa. Nea nsɛmfua ne nsɛm no bi kyerɛ tumi sesa koraa. Ebia kasa a wo ara woka mpo asesa. Kasa a wɔde kyerɛw Bible no fã kɛse no ara ne Hebri ne Hela kasa; ɛno nso asesa. Hebri ne Hela kasa a wɔka nnɛ no, ɛnyɛ ɛno koraa na na wɔka no Bible mmere mu. Enti ɛkame ayɛ sɛ obiara a ɔpɛ sɛ ɔte Onyankopɔn Asɛm ase no, nea wɔakyerɛ ase na ɔbɛkenkan; wɔn a wonim Hebri anaa Hela kasa a wɔka no nnɛ mpo ka ho. Ebinom adwene yɛ wɔn sɛ, ɛsɛ sɛ wosua Hebri ne Hela kasa a na wɔka no tete no na ama wɔakenkan Bible wɔ kasa a wodii kan de kyerɛwee no mu. Nanso sɛnea wɔn adwene yɛ wɔn no, ebia wɔrennya so mfaso saa. * Anigyesɛm ne sɛ, ɛnnɛ wɔakyerɛ Bible mũ no nyinaa anaa ne fã bi ase kɔ kasa bɛyɛ 3,000 mu. Wei ma yehu sɛ Yehowa pɛ sɛ nkurɔfo a wofi ‘aman ne mmusuakuw ne kasa nyinaa’ mu nya n’Asɛm no bi kenkan te ase. (Kenkan Adiyisɛm 14:6.) Wei nka wo mmɛn yɛn Nyankopɔn a ɔwɔ ɔdɔ na ɔnhwɛ nnipa anim anaa ɔnyɛ nyiyim no?—Aso. 10:34.\n5. Dɛn na ɛmaa King James Version no daa nsow?\n5 Ɛyɛ nokware turodoo sɛ bere rekɔ so no, kasa sesa. Saa ara na kasa ahorow a wɔakyerɛ Bible no ase kɔ mu nso te. Bible nkyerɛase a bere a wodii kan yɛe no na ɛnyɛ den sɛ obi bɛkenkan ate ase no, ɛnnɛ ebetumi ayɛ den sɛ obi bɛkenkan ate ase. Yɛmfa King James Version a ɛwɔ Borɔfo mu no nyɛ nhwɛso. Wodii kan yɛɛ no afe 1611. Ɛyɛ Borɔfo Bible a egyee din paa no baako. Akyiri yi, ɛsesaa sɛnea nkurɔfo ka Borɔfo kasa mpo. * Ade baako a ɛwɔ King James Version no ho ne sɛ, wokenkan a wontaa nhu Onyankopɔn din no wom. Ɛde Onyankopɔn din “Yehowa” di dwuma wɔ nkyekyɛm kakraa bi. Baabi a Onyankopɔn din ankasa pue wɔ tete Hebri Kyerɛwnsɛm mu no, wɔde asɛmfua “AWURADE” a wɔde nkyerɛwde akɛse akyerɛw na asi din no ananmu. King James Version a wotintimii akyiri yi nso de nkyerɛwde akɛse kyerɛw asɛmfua “AWURADE” wɔ Kristofo Hela Kyerɛwnsɛm no afã bi. Saa a King James Version no yɛe no kyerɛ sɛ wogye tom sɛ ɛsɛ sɛ Onyankopɔn din no hyɛ faako a ɛsɛ sɛ ɛhyɛ wɔ nea wɔfrɛ no Apam Foforo no mu.\n6. Adɛn nti na yɛn ani sɔ Wiase Foforo Nkyerɛase no?\n6 Mfe bi akyi no, nsɛmfua ne nsɛm dodow no ara a wɔde yɛɛ adwuma wɔ King James Version mu no twaam. Saa ara na tete Bible nkyerɛase ahorow a ɛwɔ kasa foforo mu nso te. Yɛn ani nsɔ sɛ seesei yɛn nsa aka Kyerɛw Kronkron—Wiase Foforo Nkyerɛase no anaa? Sɛnea ɛbɛyɛ a nnipa dodow no ara benya bi akenkan nti, wɔakyerɛ ne nyinaa anaa ne fã bi ase kɔ kasa bɛboro 150 mu. Ɛyɛ nkyerɛase a emu da hɔ, enti ɛma Onyankopɔn Asɛm no tumi ka yɛn koma. (Dw. 119:97) Ade titiriw a ɛwɔ Wiase Foforo Nkyerɛase no ho ne sɛ ɛde Onyankopɔn din ahyɛ faako a ɛsɛ sɛ ɛhyɛ wɔ Kyerɛwnsɛm no mu.\nKASA A NNIPA DODOW NO ARA KA\n7, 8. (a) Aka bɛyɛ mfe 250 ama wɔawo Yesu no, adɛn nti na na Yudafo pii nte Hebri Kyerɛwnsɛm no ase? (b) Dɛn ne Hela Septuagint no?\n7 Ɛtɔ da a amanyɔsɛm mu nsakrae tumi ma kasa a nnipa dodow no ara ka sesa. Nsakrae yi nyinaa akyi no, dɛn na Onyankopɔn ayɛ sɛnea ɛbɛyɛ a nkurɔfo bɛkenkan n’Asɛm no ate ase? Ma yɛnhwɛ tete nhwɛso bi. Bible mu nhoma 39 a edi kan no, Israelfo anaa Yudafo na wɔkyerɛwee. Wɔn na wodii kan ‘de Onyankopɔn nsɛm kronkron no hyɛɛ wɔn nsa.’ (Rom. 3:1, 2) Nanso, aka bɛyɛ mfe 200 ama wɔawo Yesu no, na Yudafo pii nte Hebri kasa no bio. Ɛyɛɛ dɛn na ɛbaa saa? Efisɛ na Alexander Ɔkɛseɛ no adi aman pii so nkonim ama Hela Ahemman no mu atrɛw. (Dan. 8:5-7, 20, 21) Bere a ahemman no mu trɛwee no, afei deɛ Hela kasa anaa Greece kasa na na nnipa pii ka. Ná Yudafo a wɔabɔ ahwete ahemman no fã kɛse no ara nso ka saa kasa no. Esiane sɛ na Yudafo pii ka Hela kasa nti, ɛyɛɛ den paa maa wɔn mu dodow no ara sɛ wɔbɛte Hebri Kyerɛwnsɛm no ase. Dɛn na ɛboae?\n8 Aka bɛyɛ mfe 250 ama wɔawo Yesu no, wɔkyerɛɛ Bible nhoma nnum a edi kan no ase fii Hebri kasa mu kɔɔ Hela kasa mu. Akyiri yi, wɔkyerɛɛ Hebri Kyerɛwnsɛm a aka no nso ase kɔɔ Hela kasa mu. Edin a wɔde too saa nkyerɛase no so ne Hela Septuagint. Hebri Kyerɛwnsɛm no nyinaa a wodii kan kyerɛɛ ase kɔɔ Hela kasa mu no, ɛno na yɛfrɛ no Septuagint no.\n9. (a) Ɔkwan bɛn so na Septuagint no ne tete nkyerɛase foforo boaa nkurɔfo a wɔkenkan Onyankopɔn Asɛm no? (b) Hebri Kyerɛwnsɛm no fã bɛn na ɛda wo koma so paa?\n9 Septuagint no boae paa maa Yudafo a wɔka Hela kasa ne afoforo tumi kenkan Hebri Kyerɛwnsɛm no tee ase. Wotumi kenkan Onyankopɔn Asɛm no tee ase wɔ kasa a na abɛyɛ wɔn kurom kasa no mu. Wo deɛ, hwɛ sɛnea ɛbɛyɛ sɛ wɔn ani gyei! Akyiri yi, wɔkyerɛɛ Bible no afã bi ase kɔɔ kasa a nnipa dodow no ara ka te sɛ Syriac, Gothic, ne Latin mu. Bere a nnipa pii tumi kenkan Onyankopɔn Asɛm no wɔ kasa a wɔte ase mu no, wɔn ani gyee ho. Wɔn mu pii nyaa kyerɛwsɛm a ɛda wɔn koma so te sɛ nea ɛnnɛ yɛn nso ebi da yɛn koma so no. (Kenkan Dwom 119:162-165.) Nokwasɛm ni, nsakrae a aba kasa a nnipa dodow no ara ka mu nyinaa akyi no, Onyankopɔn Asɛm atim hɔ daa.\nWƆSƆRE TIAA BIBLE NKYERƐASE\n10. John Wycliffe bere so no, adɛn nti na na nnipa dodow no ara nnya Bible nkenkan?\n10 Ɛtɔ da a, na atumfoɔ no yɛ ara sɛ wɔremma nkurɔfo nnya Bible nkenkan. Nanso, nnipa a wɔwɔ koma pa pii yɛe ara sɛ wɔbɛkyerɛ Bible no ase. Yɛnhwɛ John Wycliffe; ɔtenaa ase bɛyɛ mfe 600 a atwam ni. Ná ɔyɛ nyamekyerɛfo. Ná ogye di paa sɛ ɛsɛ sɛ obiara tumi kenkan Onyankopɔn Asɛm ma ɛboa no. Nanso ne bere so no, na nnipa dodow no ara a wɔwɔ England nni Bible. Adɛn ntia? Ade baako ne sɛ, saa bere no na nnipa de wɔn nsa na ɛkyerɛw Bible no, na na ne bo nso yɛ den. Ɛno nti na nnipa dodow no ara ntumi ntɔ bi. Bio nso, na nnipa dodow no ara nnim nhoma. Ɛwom, ebia na wɔkenkan Bible no wɔ asɔredan mu ma wɔte, nanso ebetumi aba sɛ na wɔnte ase. Adɛn ntia? Efisɛ Bible (a wɔfrɛ no Vulgate) a na asɔre no kenkan saa bere no, na ɛwɔ Latin kasa mu. Nanso, Yesu awo akyi afe 400 besi afe 1,400 mu hɔ no, na nnipa dodow no ara nka Latin kasa bio! Ɛnde na ɛbɛyɛ dɛn na wɔanya Bible no wɔ wɔn kasa mu akenkan?—Mmeb. 2:1-5.\nNá ɛda John Wycliffe ne afoforo koma so sɛ wɔbɛma obiara nsa aka Onyankopɔn Asɛm no bi. Wo nso, ɛda wo koma so sɛ wobɛyɛ saa anaa? (Hwɛ nkyekyɛm 11)\n11. Wycliffe Bible no kaa nkurɔfo sɛn?\n11 Afe 1382 no, wɔyɛɛ Borɔfo nkyerɛase a akyiri yi wɔbɛfrɛɛ no Wycliffe Bible. Ankyɛ koraa na nkurɔfo a wodi Wycliffe akyi no ani begyee ho. Ná wɔfrɛ Wycliffe akyidifo Lollardfo, na na wɔpɛ sɛ wɔboa nkurɔfo ma Onyankopɔn Asɛm no sian kɔ wɔn komam. Enti wɔnantew kɔɔ nkuraase a ɛwɔ England nyinaa kɔkaa Bible mu asɛm kyerɛɛ wɔn. Nea na wɔtaa yɛ ne sɛ, sɛ wohyia obi a, na wɔkenkan Wycliffe Bible no fã bi kyerɛ no, na wɔama no nea wɔde nsa akyerɛw no bi. Saa adwuma a wɔyɛe no de nsakrae pii bae, na ɛmaa nnipa a wɔwɔ hɔ saa bere no ani san begyee Onyankopɔn Asɛm no ho.\n12. Wycliffe ne n’akyidifo adwuma a wɔyɛe no, dɛn na asɔfo no yɛe wɔ ho?\n12 Dɛn na asɔfo no yɛe? Wɔtan Wycliffe ne n’akyidifo no, na wɔn ani annye Wycliffe Bible no ho koraa. Asɔre akannifo no tuu wɔn ani sii Lollardfo no so. Saa akannifo no hwehwɛɛ Wycliffe Bible no, na wɔsɛee dodow biara a wɔn nsa kae. Wycliffe wu akyi mpo, wɔde too gua sɛ ɔyɛ otuatewfo. Nanso obi a wawu deɛ, na wɔbɛyɛ dɛn atwe n’aso? Asɔfo no ma wokotuu Wycliffe nnompe hyew no, na wɔtow ne nsõ guu asubɔnten a wɔfrɛ no Swift mu. Nanso wɔn a na wɔpɛ sɛ wɔkenkan Onyankopɔn Asɛm no te ase deɛ, Asɔre no antumi ansiw wɔn kwan. Mfe pii akyi no, nnipa pii a wɔwɔ Europe ne wiase no afã foforo fii ase kyerɛɛ Bible no ase kyekyɛ maa nkurɔfo ma ɛboaa wɔn.\n“NEA ƆKYERƐ WO ADE A EYE MA WO”\n13. Dɛn na yegye tom, na sɛn na wei hyɛ yɛn gyidi den?\n13 Ɛnsɛ sɛ Kristofo a wɔwɔ hɔ nnɛ nya adwene sɛ Septuagint nkyerɛase no, Wycliffe Bible, King James Version, anaa nkyerɛase foforo biara no, Onyankopɔn honhom na ɛkaa wɔn ma wɔyɛe. Nanso sɛ yɛhwɛ sɛnea wɔyɛɛ saa nkyerɛase ahorow yi ne nkyerɛase foforo a, edi adanse sɛ: Yehowa Asɛm atim hɔ daa sɛnea ɔhyɛɛ bɔ no. Wei nhyɛ wo gyidi den sɛ Yehowa bɔhyɛ a aka nyinaa nso bɛbam ɔkwan biara so?—Yos. 23:14.\n14. Sɛn na Onyankopɔn Asɛm no ma yɛdɔ no kɛse?\n14 Bible hyɛ yɛn gyidi den. Ɛno da nkyɛn a, sɛ yɛhwɛ ɔhaw a Bible afa mu a ɛda so tim hɔ a, ɛma yɛdɔ Yehowa kɛse. * Yemmisa sɛ, adɛn nti koraa na Yehowa de n’Asɛm no maa yɛn? Adɛn nti na ɔhyɛɛ bɔ sɛ ebetim hɔ daa? Efisɛ ɔdɔ yɛn, na ɔpɛ sɛ ɔkyerɛ yɛn nea eye ma yɛn. (Kenkan Yesaia 48:17, 18.) Ade a ɛfata sɛ yɛyɛ ma Yehowa ara ne sɛ, yɛn nso yɛbɛdɔ no na yɛadi n’ahyɛde so.—1 Yoh. 4:19; 5:3.\n15. Dɛn na yebehu wɔ adesua a edi hɔ no mu?\n15 Esiane sɛ yɛn ani sɔ Onyankopɔn Asɛm no nti, yɛn ani gye ho sɛ yɛbɛkenkan na yɛanya so mfaso pii. Sɛ yɛrekenkan Bible a, yɛbɛyɛ dɛn anya so mfaso? Yɛbɛyɛ dɛn aboa wɔn a yehyia wɔn wɔ asɛnka mu ma wɔn ani agye Bible no ho? Wɔn a wɔkyerɛkyerɛ wɔ asafo no mu no, wɔbɛyɛ dɛn de Bible no akyerɛkyerɛ? Yebenya nsɛmmisa yi ho mmuae wɔ adesua a edi hɔ no mu.\n^ nky. 4 Hwɛ asɛm a wɔato din, “Do You Need to Learn Hebrew and Greek?” (“Ehia sɛ Wusua Hebri Kasa ne Hela Kasa?”) wɔ November 1, 2009, Ɔwɛn-Aban Borɔfo deɛ mu.\n^ nky. 5 Wonyaa Borɔfo kasakoa ahorow bi fii King James Version no mu.\n^ nky. 14 Hwɛ adaka a wɔato din “ Wo Ara Fa W’ani Bɛhwɛ!”\nWo Ara Fa W’ani Bɛhwɛ!\nApril 3, 2017, wobuee tete Bible akorae wɔ yɛn adwumayɛbea ti wɔ Warwick, New York, U.S.A. Wokɔ ɔdan no mu a, wɔato ɔfã bi din sɛ “Bible no ne Onyankopɔn Din.” Afei nso, nneɛma a wubehu wɔ akorae foforo ha no bi ne Bible ahorow a ɛyɛ den sɛ ɛnnɛ wubehu bi ne Bible ho nneɛma bebree a egu ade mu retwa ne ho. Yɛto nsa frɛ wo sɛ bɛhwɛ tete Bible akorae ne akorae foforo a ɛwɔ adwumayɛbea ti ha. Yɛsrɛ wo kɔ www.jw.org/tw na kyerɛ ɛda a wobɛba abɛhwɛ ha. Hwɛ YƐN HO NSƐM > ADWUMAYƐBEA NE NSRAHWƐ afã hɔ.


John 18 NIV – Yohane 18 ASCB | Biblica\nJohn 18 NIV – Yohane 18 ASCB\n1Yesu bɔɔ saa mpaeɛ yi wieeɛ no, ɔne nʼasuafoɔ no firii baabi a wɔwɔ no kɔtwaa asuo Kidron kɔɔ turo bi mu.\n2Esiane sɛ na Yesu ne nʼasuafoɔ no taa kɔ hɔ no enti, na Yuda a ɔyii no maeɛ no nim hɔ. 3Asɔfoɔ mpanin ne Farisifoɔ no somaa Yuda ne asraafoɔ ne asɔredan mu awɛmfoɔ a wɔkurakura akodeɛ ne nkanea kɔɔ faako a wɔwɔ no.\n4Yesu a na ɔnim deɛ ɛbɛba ne so nyinaa no kɔhyiaa wɔn bisaa wɔn sɛ. “Hwan na mohwehwɛ no?”\n5Wɔbuaa no sɛ, “Yesu a ɔfiri Nasaret no.”\nYesu ka kyerɛɛ wɔn sɛ, “Me ni!” Na Yuda a ɔyii no maeɛ no gyina hɔ bi. 6Yesu kaa sɛ, “Me ni” no, wɔpinpinii wɔn akyi na wɔhwehwee ase.\n7Ɔsane bisaa wɔn bio sɛ, “Morehwehwɛ hwan?”\nNa wɔbuaa sɛ, “Yesu a ɔfiri Nasaret no.”\n8Yesu buaa wɔn sɛ, “Maka akyerɛ mo dada sɛ me ni. Sɛ me na morehwehwɛ me de a, ɛnneɛ momma mʼasuafoɔ no nkɔ.” 9Ɔkaa yei nyinaa sɛdeɛ ɛbɛyɛ a nsɛm a wɔaka sɛ, “Agya, wɔn a wode wɔn maa me no mu baako koraa nyeraeɛ” no, bɛba mu.\n10Saa ɛberɛ no, Petro a na ɔkura sekan no tweeɛ, de twaa ɔsɔfopanin no asomfoɔ no mu baako aso nifa. Saa akoa no din de Malko.\n11Yesu ka kyerɛɛ Petro sɛ, “Fa wo sekan no sane hyɛ faako a wotwe firiiɛ. Ɛnsɛ sɛ menom kuruwa a mʼAgya de ama me no ano anaa?”\n12Asraafoɔ no ne wɔn panin ne asɔredan mu awɛmfoɔ no kyeree Yesu, kyekyeree ne nsa, 13de no dii ɛkan kɔmaa Anas a na nʼase ne Kaiafa a saa ɛberɛ no na ɔyɛ Ɔsɔfopanin no. 14Kaiafa na ɔtuu Yudafoɔ no fo sɛ, ɛyɛ sɛ onipa baako bɛwu ama ɔman no.\n15Simon Petro ne osuani baako dii Yesu akyi. Na osuani baako no yɛ obi a ɔsɔfopanin no nim no yie. Saa osuani no na ɔnyaa ɛkwan kɔɔ ɔsɔfopanin no efie hɔ. 16Petro deɛ ɔkaa ɛpono no akyi. Saa osuani a na ɔnim ɔsɔfopanin no yie no, sane baeɛ ne abaayewa a na ɔhwɛ ɛpono no ano no bɛkasaeɛ maa Petro nyaa ɛkwan kɔɔ mu.\n17Abaayewa a ɔgyina ɛpono ano no bisaa Petro sɛ, “Wonyɛ saa onipa no asuafoɔ no mu baako anaa?”\nPetro buaa sɛ, “Dabi.”\n18Saa ɛberɛ no na ɛyɛ awɔberɛ, enti na asomfoɔ no ne asraafoɔ no asɔ ogya a wɔreto. Petro nso kɔgyinaa hɔ too ogya no bi.\nƆsɔfopanin No Bisa Yesu Nsɛm\n19Ɔsɔfopanin no bisaa Yesu nsɛm faa nʼasuafoɔ no ne ne nkyerɛkyerɛ ho.\n20Yesu buaa sɛ, “Mekaa me nsɛm nyinaa wɔ dwam na mekyerɛkyerɛɛ wɔ asɔredan ne hyiadan mu a nnipa nyinaa hyia hɔ no. Menkaa asɛm biara wɔ kɔkoam. 21Adɛn enti na wobisa saa asɛm yi? Bisa wɔn a wɔtiee me no. Wɔn na wɔnim asɛm a mekaeɛ.”\n22Yesu kaa saa no, awɛmfoɔ no mu baako bɔɔ no sotorɔ kaa sɛ, “Wo sɛɛ ne hwan a wotumi kasa ɔsɔfopanin anim saa.”\n23Yesu buaa no sɛ, “Sɛ maka asɛmmɔne bi a, ka asɛm a mekaeɛ no na obiara a ɔwɔ ha nte bi. Na sɛ asɛm a mekaeɛ no nso yɛ nokorɛ deɛ a, adɛn enti na wobɔ me?” 24Afei, Anas maa wɔde Yesu a wɔakyekyere ne nsa no kɔɔ Ɔsɔfopanin Kaiafa anim.\n25Ɛberɛ a Petro da so gyina hɔ reto ogya no bi no, wɔn a na wɔgyina hɔ no mu bi bisaa no sɛ, “Wo nso wonyɛ ɔbarima no asuafoɔ no mu baako anaa?”\nPetro sanee bio sɛ, “Dabi, menka wɔn ho.”\n26Ɔsɔfopanin no asomfoɔ no mu baako a na ɔyɛ deɛ Petro twaa nʼaso no busuani no bisaa no sɛ, “Ɛnyɛ wo na na wo ne no wɔ turo no mu hɔ no?” 27Petro sane sanee bio sɛ, “Dabi.” Nʼano sii ara pɛ na akokɔ bɔneeɛ.\n28Wɔde Yesu firi Kaiafa fie de no kɔɔ Pilato ahemfie. Saa ɛberɛ no na ɛyɛ anɔpahema. Esiane sɛ na Yudafoɔ no mpɛ sɛ efi ka wɔn na wɔatumi adi Twam Afahyɛ aduane no bi enti, wɔankɔ hɔ bi. 29Pilato firii adi baa faako a na nnipa no wɔ no bɛbisaa wɔn sɛ, “Bɔne bɛn na saa onipa yi ayɛ?”\n30Nnipa no buaa no sɛ, “Sɛ ɔnyɛɛ bɔne biara a anka yɛamfa no amma wʼanim ha.”\n31Pilato ka kyerɛɛ wɔn sɛ, “Mo ara momfa no nkɔ na momfa mo mmara so nni nʼasɛm.”\nYudafoɔ no nso kaa sɛ, “Yɛnni tumi sɛ yɛkum obi.” 32Deɛ ɛsiiɛ yi maa nsɛm a Yesu ka de kyerɛɛ owu ko a ɔbɛwu no daa adi pefee.\n33Pilato sane kɔɔ nʼahemfie hɔ kɔbisaa Yesu sɛ, “Wone Yudafoɔ ɔhene no anaa?”\n34Yesu nso bisaa no sɛ, “Wo ara wʼadwene na wode rebisa me saa asɛm yi, anaasɛ nnipa bi na aka me ho asɛm akyerɛ wo?”\n35Pilato buaa Yesu sɛ, “Wosusu sɛ meyɛ Yudani anaa? Wo ara wo nkurɔfoɔ ne wɔn asɔfoɔ mpanin na wɔde wo brɛɛ me. Ɛdeɛn na woayɛ?”\n36Yesu buaa no sɛ, “Mʼahennie nnyɛ asase so ahennie; sɛ mʼahennie yɛ asase so ahennie a, anka mʼakyidifoɔ bɛko agye me afiri Yudafoɔ mpanimfoɔ no nsam. Mereka bio sɛ, mʼahennie nnyɛ asase so ahennie.”\n37Pilato see no sɛ, “Ɛnneɛ na woyɛ ɔhene?”\nYesu buaa no sɛ, “Wo na woseɛ sɛ meyɛ ɔhene. Adeɛ baako pɛ enti na wɔwoo me baa ewiase ha, sɛ memmɛdi nokorɛ ho adanseɛ. Obiara a ɔpɛ nokorɛ no tie me.”\n38Pilato bisaa no sɛ, “Ɛdeɛn ne saa nokorɛ no?” Afei, Pilato firii adi kɔɔ Yudafoɔ no nkyɛn kɔka kyerɛɛ wɔn sɛ, “Menni asɛm biara a mɛgyina so abu no fɔ. 39Nanso, sɛdeɛ mo Twam Afahyɛ amanneɛ te no, afeɛ biara moma megyaa ɔdeduani baako ma mo. Mopɛ sɛ megyaa Yudafoɔ ɔhene no ma mo anaa?”\n40Yudafoɔ no teateaam sɛ, “Dabi! Ɛnyɛ saa onipa yi. Gyaa Baraba ma yɛn!” Na saa Baraba yi yɛ ɔmammɔfoɔ.\nASCB : Yohane 18


Nnwom 42 NA-TWI - NKYƐM A ƐTO SO ABIEN NNWOM 42-72 - Bible Gateway\nNnwom 41Nnwom 43\nNnwom 42 Nkwa Asem (NA-TWI)\n42 Sɛnea ɔforote pere hwehwɛ nsu no, saa ara na mepere hwehwɛ wo, O Onyankopɔn. 2 Wo ho sukɔm de me. Onyankopɔn teasefo, bere bɛn na metumi akɔ akɔsom wo wɔ w’anim? 3 Misu awia ne anadwo na nusu nko ne m’aduan. Bere nyinaa m’atamfo bisa me se, “Wo Nyankopɔn wɔ he?”


Mma Biribiara Ntwe Wo Mfi Yehowa Ho | Adesua Nsɛm\nKENKAN WƆ Afrikaans Albanian Amharic Arabic Argentinean Sign Language Armenian Azerbaijani Azerbaijani (Cyrillic) Bicol Brazilian Sign Language Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Colombian Sign Language Croatian Czech Danish Dutch Efik English Estonian Ewe Finnish French Ga Georgian German Greek Greenlandic Guarani Haitian Creole Hebrew Hiligaynon Hungarian Icelandic Igbo Iloko Indonesian Italian Italian Sign Language Japanese Kazakh Kinyarwanda Kirghiz Korean Kwangali Kwanyama Latvian Lingala Lithuanian Luo Malagasy Malay Maltese Mexican Sign Language Ndebele Ndonga Nepali Norwegian Nzema Oromo Pangasinan Polish Portuguese Quechua (Ayacucho) Quechua (Bolivia) Romanian Russian Sepedi Serbian Serbian (Roman) Sesotho (Lesotho) Shona Sinhala Slovak Slovenian Spanish Sranantongo Swahili Swati Swedish Tagalog Tahitian Thai Tigrinya Tsonga Tswana Turkish Twi Ukrainian Uzbek Venda Vietnamese Wolaita Xhosa Yoruba Zande Zulu\n“Ɛnnɛ mompaw nea mobɛsom no.”—YOS. 24:15.\nHWƐ SƐ WUBETUMI ABUA ANAA\nDɛn na wobɛyɛ na w’adwuma antwe wo amfi Yehowa ho?\nWobɛyɛ dɛn de anigyede ato nea ɛda?\nSɛ wo busuani bi gyae Yehowa som a, wobɛyɛ dɛn agyina tebea no ano?\n1-3. (a) Dɛn na Yosua yɛe a yebetumi asuasua? (b) Sɛ yɛresi gyinae a, dɛn na ɛsɛ sɛ yɛkae?\nSƐ OBI ka sɛ ‘paw’ biribi a, ɛkyerɛ nsɛm pii. Nea wobɛpaw no na ɛbɛkyerɛ sɛnea wopɛ sɛ wobɔ wo bra anaa nea wopɛ sɛ woyɛ wɔ asetenam. Yɛnyɛ mfatoho bi: Fa no sɛ obi nam na okoduu nkwanta bi so. Ɔmfa benkum anaa ɔmfa nifa? Sɛ onim baabi a ɔrekɔ a, ɛnde ɔbɛfa ɔkwan a ɛrekɔ hɔ no so na wagyaw ɔkwan biako no na wanto ne ho angu.\n2 Bible ma yehu sɛ nnipa pii hyiaa tebea horow wɔ asetenam a na ɛsɛ sɛ wɔpaw nea wɔbɛyɛ. Nhwɛso bi ni: Na ɛsɛ sɛ Kain kyerɛ sɛ ɔbɛhyɛ n’abufuw so anaa obedi ne koma so asɛm. (Gen. 4:6, 7) Na ɛsɛ sɛ Yosua nso paw sɛ ɔbɛsom nokware Nyankopɔn no anaa atoro anyame. (Yos. 24:15) Na Yosua botae ne sɛ ɔbɛbata Yehowa ho; enti ɔpaw nea ɛbɛboa no ma wayɛ saa. Kain de, na onni botae biara enti nea ɔyɛe no twee no fii Yehowa ho koraa.\n3 Yɛn nso ɛtɔ da bi a yehyia asetena mu nsɛm a ɛte sɛ nkwanta bi a yɛakodu so. Sɛ biribi saa si a, ma baabi a worekɔ anaa wo botae ntena w’adwenem. Wo botae ne sɛ wobɛhyɛ Yehowa anuonyam wɔ biribiara mu na woakwati biribiara a ɛbɛtwe wo afi ne ho. (Monkenkan Hebrifo 3:12.) Adesua asɛm yi ne nea edi hɔ no, yɛbɛhwɛ nneɛma ason a yehyia wɔ asetenam ne nea ɛsɛ sɛ yɛyɛ na yɛamma biribiara antwe yɛn amfi Yehowa ho.\n4. Dɛn nti na ehia sɛ yɛyɛ adwuma?\n4 Ɛyɛ Kristofo asɛde sɛ wɔhwɛ wɔn ho ne wɔn mmusua. Bible ka sɛ, sɛ obi mpɛ sɛ ɔhwɛ ne fiefo a, ɔyɛ onipa bɔne sen nea onnye nni anaa obi a wapa Yehowa. (2 Tes. 3:10; 1 Tim. 5:8) Enti ehia sɛ yɛyɛ adwuma, nanso sɛ yɛanhwɛ yiye a, adwuma betumi atwe yɛn afi Yehowa ho. Ɛbɛyɛ dɛn na aba saa?\n5. Sɛ yɛrepɛ adwuma a, nneɛma bɛn na ehia sɛ yesusuw ho?\n5 Fa no sɛ worehwehwɛ adwuma. Ebia adwuma ho yɛ na wɔ wo man mu. Sɛ woanhwɛ yiye a, adwuma biara a ebedi kan ayi ne ti no wubeso mu. Nanso fa no sɛ adwuma no ne nea woasua afi Bible mu nhyia. Dɛn na wobɛyɛ? Anaa fa no sɛ adwuma no begye wo bere pii anaa ɛbɛma woatutu akwan na worennya bere nyɛ wo som adwuma anaa worennya bere mma w’abusua. Dɛn na wobɛyɛ? Wubeso adwuma no mu saa ara na waka sɛ ‘adwuma bɔne ye sen sɛ wobɛtena hɔ kwa’? Kae sɛ, sɛ woansi gyinae pa a, adwuma betumi atwe wo afi Yehowa ho. (Heb. 2:1) Sɛ worehwehwɛ adwuma anaa wopɛ sɛ wosesa adwuma a woyɛ a, wobɛyɛ dɛn asi gyinae pa?\n6, 7. (a) Botae bɛn na ebinom de yɛ adwuma? (b) Emu nea ɛwɔ he na ɛbɛma woabata Yehowa ho, na dɛn ntia?\n6 Sɛnea yɛadi kan ahu no, ɛyɛ papa sɛ woma wo botae tena w’adwenem. Bisa wo ho sɛ, ‘Dɛn nti koraa na mepɛ sɛ meyɛ adwuma no?’ Sɛ botae a wode yɛ adwuma ne sɛ wubenya biribi kakra de ahwɛ wo ho ne w’abusua ma moatumi asom Yehowa a, ɛnde Yehowa behyira wo. (Mat. 6:33) Sɛ w’adwuma fi wo nsa prɛko pɛ anaa sikasɛm gye gu a, Yehowa rennyaw wo. (Yes. 59:1) Yehowa “nim sɛnea obegye wɔn a woyi wɔn yam som no no afi sɔhwɛ mu.”—2 Pet. 2:9.\n7 Nanso ebia wo botae ara ne sɛ wubenya wo ho. Ampa ara ebia wubenya wo ho. Nanso kae sɛ ɛba saa mpo a, woremfa wo ho tɔtorɔtɔɔ. (Monkenkan 1 Timoteo 6:9, 10.) Sɛ woma sikapɛ ne adwuma gye w’adwene a, ɛbɛtwe wo afi Yehowa ho.\n8, 9. Dɛn na ɛsɛ sɛ awofo bisa wɔn ho fa wɔn adwuma ho? Dɛn ntia?\n8 Ɛsɛ sɛ awofo kae sɛ gyinae a wosi ka wɔn mma. Sɛ wo mma hwɛ wo a, dɛn na wohu sɛ ehia wo paa? W’adwuma anaa wo ne Yehowa adamfofa? Sɛ wohu sɛ dibea, anuonyam ne sika na ehia wo paa a, wugye di sɛ ɛsa a ɛmfata a woatwa ato hɔ no wɔbɛfa so? Anaa mmofra no behu sɛ nea woreyɛ no nyɛ ne kwan so? Kristoni ababaa bi kae sɛ: “Me mmofraase pɛɛ na mihui sɛ adwuma agye me papa adwene. Mfiase no na misusuw sɛ ɔrebrɛ na ama yɛn abusua no adi yiye. Na ɔpɛ sɛ yɛn nsa ka nea yehia biara. Nanso nnansa yi nneɛma asesa. Ɔde ne bere nyinaa yɛ adwuma de totɔ nneɛma akɛseakɛse a yɛnhyɛ da nhia. Enti seesei yɛn abusua no agye din sɛ abusua a sika wom, na ɛnyɛ abusua a ɛhyɛ nkurɔfo nkuran ma wɔsom Yehowa. Sɛ me papa boa abusua no ma yɛsom Yehowa yiye a, mepɛ sen sɛ ɔbɛtete sika ama yɛn.”\n9 Awofo, monhwɛ na mo adwuma antwe mo amfi Yehowa ho. Monyɛ nhwɛso pa mma mo mma. Momma wonhu sɛ agyapade a ɛsom bo ma mo paa ne Yehowa adamfofa na ɛnyɛ sika anaa ahode.—Mat. 5:3.\n10. Dɛn na ɛsɛ sɛ aberante anaa ababaa susuw ho ansa na wapaw adwuma a ɔbɛyɛ daakye?\n10 Sɛ woyɛ aberante anaa ababaa a woredwen adwuma a wobɛyɛ daakye ho a, dɛn na ɛbɛboa wo ma woasi gyinae pa? Sɛnea yɛahu no, ma wo botae ntena w’adwenem. Sɛ wopɛ sɛ wokɔ sukuu anaa wusua adwuma a, wususuw sɛ adwuma a wopɛ sɛ woyɛ daakye no bɛboa wo ma wode Yehowa som adi kan anaa ɛbɛtwe wo afi Yehowa ho? (2 Tim. 4:10) Wiase yi mu nnipa de, wɔn ani begye oo, wɔn ani nnye oo, sika a wɔwɔ na ɛbɛkyerɛ. Saa na wopɛ sɛ woyɛ anaa? Anaa wode wo ho bɛto Yehowa so sɛnea Dawid yɛe no? Ɔkae sɛ: “Mayɛ abofra, na afei mabɔ akwakoraa, nanso minhuu onipa trenee a wɔagyaw no, anaasɛ n’asefo srɛ aduan.” (Dw. 37:25) Eyi te sɛ nea wonam na woakopue nkwanta bi so. Ɔkwan biako bɛtwe wo afi Yehowa ho, na biako a ɛka ho no bɛyɛ nhyira ama wo. (Monkenkan Mmebusɛm 10:22; Malaki 3:10.) Akwan yi mu nea ɛwɔ he na wobɛpaw? *\nNNEƐMA A WODE GYE W’ANI\n11. Dɛn na Bible ka wɔ anigyede ho, nanso dɛn na ɛsɛ sɛ yɛkae?\n11 Bible nkaa wɔ baabiara sɛ ɛyɛ bɔne sɛ obi begye n’ani anaa ɛyɛ beresɛe sɛ obi bɛyɛ saa. Paulo kyerɛw Timoteo sɛ: “Apɔwmuteɛteɛ so wɔ mfaso kakra.” (1 Tim. 4:8) Bible ka mpo sɛ “ɔserew nso wɔ ne bere” na “ahuruhuruw nso wɔ ne bere,” na ɛhyɛ yɛn nkuran sɛ yennye yɛn ahome. (Ɔsɛnk. 3:4; 4:6) Nanso sɛ woanhwɛ yiye a, nneɛma a wode gye w’ani betumi atwe wo afi Yehowa ho. Ɛbɛyɛ dɛn aba saa? Sɛ anigyede no mfata anaa ebegye bere pii a, ɛnde na asiane wom.\nSɛ yɛde nneɛma a ɛfata gye yɛn ani na yɛansɛe bere pii a, ɛma yɛn ani gye\n12. Sɛ worepaw anigyede bi a, nsɛm bɛn na ɛsɛ sɛ wususuw ho?\n12 Momma yenni kan nhwɛ anigyede ko a ɛsɛ sɛ yɛpaw. Wubetumi anya nneɛma a ɛfata de agye w’ani. Nanso ɛnnɛ nneɛma a nnipa dodow no ara de gyigye wɔn ani yɛ nea Onyankopɔn kyi. Anigyede no mu dodow no ara fa awudisɛm, ahonhonsɛm ne nna mu ɔbrasɛe ho. Enti sɛ worepɛ biribi agye w’ani a, ɛsɛ sɛ woma w’ani da hɔ paa na wubisa wo ho sɛ: Ade a mede gye m’ani ka me dɛn? Dɛn na ɛde hyɛ me mu—awudisɛm, akansi, anaa ɔmampɛ? (Mmeb. 3:31) Ɛma mesɛe sika pii? Ebetumi ato afoforo hintidua? (Rom. 14:21) Nnipa bɛn na saa anigyede no ma me ne wɔn bɔ? (Mmeb. 13:20) Ɛde akɔnnɔ bɔne hyɛ me mu anaa?—Yak. 1:14, 15.\n13, 14. Dɛn nti na ɛsɛ sɛ wususuw bere dodow a wode gye w’ani ho?\n13 Ade foforo a ɛsɛ sɛ yesusuw ho ne bere dodow a yɛde gye yɛn ani. Bisa wo ho sɛ, ‘Mesɛe bere pii gye m’ani ma enti minnya bere nsom Yehowa yiye?’ Hyɛ no nsow sɛ, sɛ wosɛe bere pii wɔ anigyede ho a, wubewie no na anigye ankasa abɔ wo. Wɔn a wɔde anigyede to nea ɛda no, wɔn mmom na wɔn ani gye. Dɛn ntia? Efisɛ wonim sɛ wɔde “nneɛma a ehia” paa adi kan, enti sɛ wogye wɔn ani kakra a, wɔn ahonim nhaw wɔn.—Monkenkan Filipifo 1:10, 11.\n14 Ebia ɛbɛyɛ wo sɛ sɛe bere pii gye w’ani, nanso kae sɛ ebetumi atwe wo afi Yehowa ho. Onuawa bi a wadi mfe 20 a wɔfrɛ no Kim huu nokwasɛm a ɛwɔ saa asɛm no mu. Ɔkae sɛ: “Kan no, apontow biara nni hɔ a wunhu me wɔ ase. Fida, Memeneda, ne Kwasida biara, yɛbɔ so wɔ baabi. Nanso seesei mabehu sɛ nneɛma pii wɔ hɔ a ehia sɛ mede me bere yɛ. Meyɛ daa kwampaefo, na mesɔre anɔpa nnɔnsia kɔ asɛnka, enti merentumi nkogye m’ani saa nkosi anadwo dasum sɛnea na meyɛ kan no. Minim sɛ ɛnyɛ bɔne sɛ obi bepue akogye n’ani, nanso ebetumi ayi obi adwene afi nneɛma a ɛho hia paa so. Enti mahu sɛ ɛsɛ sɛ mede anigyede to nea ɛda.”\n15. Awofo bɛyɛ dɛn aboa wɔn mma ma wɔapaw anigyede a ɛfata?\n15 Ɛyɛ awofo asɛde sɛ wɔhwɛ wɔn abusua na wɔboa wɔn ma wɔsom Yehowa yiye. Afei nso ɛsɛ sɛ awofo hwehwɛ kwan a wɔbɛfa so ne wɔn mma agye wɔn ani, na ɛnsɛ sɛ wosusuw sɛ anigyede biara yɛ bɔne. Nanso ɛsɛ sɛ wɔma wɔn ani da hɔ na wohu sɛ ɛnyɛ anigyede nyinaa na ɛfata. (1 Kor. 5:6) Sɛ wode w’ani to fam a, wubenya nneɛma a ɛfata a w’abusua betumi de agye wɔn ani. * Ɛba saa a, anigyede rentwe wo ne wo mma mfi Yehowa ho.\n16, 17. Asɛm a ɛyɛ yaw bɛn na ato awofo pii? Yɛyɛ dɛn hu sɛ Yehowa nim yaw a wɔrefa mu no?\n16 Ɔdɔ a awofo wɔ ma wɔn mma mu yɛ den paa. Yehowa de eyi mpo yɛɛ mfatoho de kyerɛɛ sɛnea ɔdɔ ne nkurɔfo. (Yes. 49:15) Enti sɛ yɛn busuani bi gyae Yehowa som a, ebetumi ama yɛadi awerɛhow kɛse. Onuawa bi a wotuu ne babea fii asafo no mu kae sɛ: “Asɛm no bubuu me. Midwen ho ara a, minhu nea enti a ogyaee Yehowa som. Ɛyɛɛ me sɛ me na mannyɛ m’adwuma yiye nti na ɛbaa saa.”\n17 Sɛ asɛm a ɛte saa ato wo a, hu sɛ Yehowa nim ɛyaw a worefa mu. Bere a onipa a Yehowa dii kan bɔɔ no tew atua na Noa beresofo nso antie n’asɛm no, “odii awerɛhow ne komam.” (Gen. 6:5, 6) Sɛ biribi a ɛte saa ntoo wo da a, ebia worenhu sɛnea asɛm no yɛ yaw fa. Nanso nyansa nnim sɛ woma ɔkwammɔne a wo busuani a wɔatu no faa so no twe wo fi Yehowa ho. Sɛ wo busuani gyae Yehowa som a, wubedi awerɛhow, nanso dɛn na wobɛyɛ na woanyɛ ade antra so?\n18. Sɛ obi gyae Yehowa som a, adɛn nti na ɛnsɛ sɛ n’awofo nya adwene sɛ wɔn na wɔama aba saa?\n18 Nsusuw sɛ wo na woama aba saa. Sɛ wo busuani ahyira ne ho so abɔ asu a, ‘ɔno ankasa bɛsoa n’adesoa.’ Sɛ ɔbɛsom Yehowa oo, ɔrensom no oo, egyina ɔno ara so. (Gal. 6:5) Nea wayɛ bɔne no na Yehowa ne no wɔ asɛm, ɛnyɛ wo. (Hes. 18:20) Afei hwɛ na woampia asɛm no anto afoforo so. Yehowa ayɛ nhyehyɛe a ɔde teɛ ne nkurɔfo so; ɛnyɛ biribiara nsɔre ntia saa nhyehyɛe no. Enti mmɔ mpanyimfo no sobo, efisɛ ɛyɛ wɔn asɛde sɛ wɔbɔ asafo no ho ban. Ɔbonsam mmom na ɛsɛ sɛ wo ne no di asi na wantwe wo amfi Yehowa ho.—1 Pet. 5:8, 9.\nMfomso nnim sɛ wubenya anidaso sɛ wo dɔfo bi a wɔatu no bɛsan abɛsom Yehowa\n19, 20. (a) Dɛn na awofo a wɔatu wɔn mma betumi ayɛ na wɔatumi agyina tebea no ano? (b) Anidaso bɛn na awofo a wɔte saa betumi anya?\n19 Afei hwɛ na wo bo amfuw Yehowa. Woyɛ saa a na woretwe wo ho afi Yehowa ho. Ɛsɛ sɛ woma wo busuani no hu pefee sɛ wofam Yehowa ho denneennen, na woremma kwan mma obusuani biara nwae wo mfi ne ho. Wotu wo busuani bi a, nea ɛbɛboa ma woagyina tebea no ano ne sɛ wobɛbata Yehowa ho denneennen. Hwɛ na woantwe wo ho amfi wo nuanom Kristofo ho. (Mmeb. 18:1) Bɔ Yehowa mpae na ka wo komam asɛm kyerɛ no. (Dw. 62:7, 8) Hwɛ na woamfa kwatikwan biara so ne nea wɔatu no no ammɔ. Ebia obi bɛka sɛ ɔbɛkyerɛw nsɛm afa Intanɛt anaa telefon so akɔma ne busuani a wɔatu no no, nanso ɛnyɛ papa. (1 Kor. 5:11) Fa nsi ne ahokeka som Yehowa. (1 Kor. 15:58) Onuawa a yɛaka ne ho asɛm dedaw no kae sɛ: “Minim sɛ ɛsɛ sɛ meyere me ho som Yehowa de hyɛ me gyidi den na sɛ daakye me ba no san bɛsom Yehowa a, matumi aboa no.”\n20 Bible ka sɛ ɔdɔ wɔ “biribiara mu anidaso.” (1 Kor. 13:4, 7) Enti mfomso nnim sɛ wubenya anidaso sɛ wo dɔfo bi a wɔatu no bɛsan abɛsom Yehowa. Afe biara wɔn a wɔatu wɔn pii sakra wɔn akwan na wɔsan ba Yehowa ahyehyɛde no mu. Sɛ wonu wɔn ho a, Yehowa de kyɛ wɔn efisɛ Bible ka sɛ ‘ɔwɔ ɔpɛ sɛ ɔde bɔne befiri.’—Dw. 86:5.\nPAW NEA EYE\n21, 22. Dɛn na wopɛ sɛ wopaw wɔ asetenam?\n21 Yehowa ama nnipa hokwan a yɛde paw nea yɛpɛ. (Monkenkan Deuteronomium 30:19, 20.) Nanso nea yɛbɛpaw no, yebebu ho akontaa. Enti ɛsɛ sɛ Kristoni biara bisa ne ho sɛ: ‘Ɔkwan bɛn na menam so? So mama adwuma, anigyede, anaa m’abusua atwe me afi Yehowa ho?’\n22 Ɔdɔ a Yehowa wɔ ma ne nkurɔfo rensa da. Ade biako a ebetumi ama yɛne Yehowa ntam atetew ne sɛ yebesi gyinae bɔne. (Rom. 8:38, 39) Nanso ɛnsɛ sɛ yɛma ɛba saa da! Si wo bo sɛ woremma biribiara ntwe wo mfi Yehowa ho. Adesua a edi hɔ no, yɛbɛhwɛ nneɛma foforo anan a ɛsɛ sɛ yɛhwɛ yiye wɔ ho na antwe yɛn amfi Yehowa ho.\n^ nky. 10 Sɛ woresusuw adwuma a wobɛyɛ daakye ho a, hwɛ Questions Young People Ask—Answers That Work, Po 2, ti 38.\n^ nky. 15 Sɛ wopɛ anigyede ho nsɛm pii a, hwɛ November 2011 Nyan! (Borɔfo de), kratafa 17-19.


Ahenni no Nkyerɛkyerɛ—Ntetee a Wɔde Ma Ɔhene no Asomfo | Onyankopɔn Ahenni\nKENKAN WƆ Afrikaans Albanian Amharic Arabic Armenian Aymara Azerbaijani Azerbaijani (Cyrillic) Batak (Karo) Batak (Toba) Bicol Bislama Bulgarian Cambodian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Cibemba Cinyanja Croatian Czech Dangme Danish Drehu Dutch Efik English Estonian Ewe Fijian Finnish Fon French Ga Georgian German Greek Guarani Gun Haitian Creole Hausa Hebrew Herero Hiligaynon Hindi Hungarian Icelandic Igbo Iloko Indonesian Isoko Italian Japanese Javanese Kazakh Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisonge Kongo Korean Kwangali Kwanyama Laotian Latvian Lingala Lithuanian Lunda Luvale Macedonian Macua Malagasy Malay Malayalam Maltese Mauritian Creole Maya Moore Myanmar Ndebele Ndebele (Zimbabwe) Ndonga Nepali Nias Norwegian Nyaneka Nzema Oromo Ossetian Otetela Pangasinan Papiamento (Aruba) Papiamento (Curaçao) Polish Portuguese Quechua (Ayacucho) Quechua (Bolivia) Quechua (Cuzco) Romanian Russian Samoan Sango Sena Sepedi Serbian Serbian (Roman) Sesotho (Lesotho) Sesotho (South Africa) Seychelles Creole Shona Sinhala Slovak Slovenian Spanish Sranantongo Swahili Swahili (Congo) Swati Swedish Tagalog Tahitian Tamil Tatar Telugu Thai Tigrinya Tiv Totonac Tshiluba Tshwa Tsonga Tswana Turkish Turkmen Tuvaluan Twi Tzotzil Ukrainian Umbundu Venda Vietnamese Wallisian Waray-Waray Wolaita Xhosa Yoruba Zapotec (Isthmus) Zulu\nBenkum: Nhyiam a wɔyɛe wɔ abɔnten so wɔ London, England, 1945; nifa: Da koro nhyiam titiriw wɔ Malawi, Afrika, 2012\nAhenni no Nkyerɛkyerɛ—Ntetee a Wɔde Ma Ɔhene no Asomfo\nWODE anigye serew hwɛ ɔkasafo a ogyina asɛnka agua so no anim. Ɔyɛ aberante a ofi w’asafo mu, na eyi ne bere a edi kan a ɔrema ɔkasa wɔ nhyiam ase. Bere a woretie ne kasa no, wo ho dwiriw wo wɔ ntetee a Onyankopɔn nkurɔfo nya no ho. Wokae dwumadi a edi kan a saa aberante no yɛe wɔ mo asafo no asɛnka agua so no—na seesei hwɛ nkɔso ara a wanya! Akwampaefo Ɔsom Sukuu a ɔkɔe no ama wanya nkɔso paa. Ɛnkyɛe koraa na ɔne ne yere kɔɔ Ahenni Asɛmpakafo Sukuu no bi. Bere a ɔmaa ɔkasa no kama wiei a worebɔ wo nsam no, wototo w’ani dwinnwen ntetee a Onyankopɔn nkurɔfo nyinaa nya no ho.\nBible hyɛɛ bere a Onyankopɔn nkurɔfo nyinaa bɛyɛ nnipa a ‘Yehowa akyerɛkyerɛ wɔn’ ho nkɔm. ( Yes. 54:13) Saa bere no ara mu na yɛte yi. Wɔnam yɛn nhoma ahorow, asafo nhyiam, amansin nhyiam, amantam nhyiam, ne sukuu ahorow a wɔahyɛ da ayɛ ho nhyehyɛe sɛ ensiesie yɛn mma wɔmfa yɛn nni dwuma ahorow bi wɔ Yehowa ahyehyɛde no mu so na wɔkyerɛkyerɛ yɛn. Wɔ saa ɔfã yi mu no, yebesusuw sɛnea saa ntetee ahorow yi nyinaa ma yenya adanse a edi mũ sɛ Onyankopɔn Ahenni no redi tumi nnɛ no ho.\nYɛbɛyɛ dɛn atumi anya nhyiam a yɛde som Yehowa no so mfaso kɛse?\nNtetee a Wɔde Ma Ahenni no Asomfo\nƆkwan bɛn so na teokrase sukuu ahorow aboa Ahenni no ho asomfo ma wɔatumi ayɛ adwuma a wɔde ahyɛ wɔn nsa no?


ሆሴዕ 11 NASV – Hosea 11 AKCB | Biblica\nሆሴዕ 11 NASV – Hosea 11 AKCB\nOnyankopɔn Dɔ A Ɔdɔ Israel\n1“Bere a Israel yɛ abofra no, na medɔ no,\nna Misraim na mefrɛɛ me babarima fii.\n2Nanso mpɛn dodow a mefrɛɛ Israel no,\nsaa ara na woguan fii me nkyɛn.\nWɔbɔɔ afɔre maa Baal ahoni,\nna wɔhyew nnuhuam maa nsɛsode.\n3Me na migyigyee Efraim taataa,\nturuu wɔn wɔ me basa so;\nnanso wɔnkae sɛ\nme na mesaa wɔn yare.\n4Me de ayamye hama\nne ɔdɔ dii wɔn anim;\nmiyii konnua no fii wɔn kɔn mu\nna mekotow maa wɔn aduan dii.\n5“Wɔbɛsan akɔ Misraim,\nna Asiria adi wɔn so,\nesiane sɛ wɔannu wɔn ho nti.\n6Afoa bedi ahim wɔ wɔn kuropɔn mu\nna ɛbɛsɛe wɔn apon akyi adaban\nna wɔn nhyehyɛe to betwa.\n7Me nkurɔfo asi no pi sɛ wɔbɛtwe wɔn ho afi me nkyɛn.\nSɛ mpo wosu frɛ me Onyankopɔn Ɔsorosoroni no mpo a\nmeremma wɔn so ɔkwan biara so.\n8“Ɛbɛyɛ dɛn na meyi wo ama, Efraim?\nƐbɛyɛ dɛn ma meyi wo ama, Israel?\nƐbɛyɛ dɛn na mɛyɛ wo sɛ Adma?\nƐbɛyɛ dɛn na mɛyɛ wo sɛ Seboim?\nMe koma asakra wɔ me mu;\nna mʼahummɔbɔ ahwanyan.\n9Merenyɛ mʼabufuwhyew so ade,\nna merennan me ho nsɛe Efraim bio.\nMeyɛ Onyankopɔn na menyɛ onipa.\nMeyɛ Ɔkronkronni a ɔwɔ mo mu.\nMeremma wɔ abufuw mu.\n10Wobedi Awurade akyi.\nƆbɛbobɔ mu te sɛ gyata.\nNa sɛ ɔbobɔ mu a,\nne mma de ahopopo befi atɔe aba.\n11Wɔde ahopopo bɛba\nte sɛ nnomaa a wofi Misraim,\nte sɛ mmorɔnoma a wofi Asiria.\nMɛbɔ wɔn atenase wɔ wɔn afi mu,”\n12Efraim de atoro atwa me ho ahyia,\nIsraelfi nso wɔde nnaadaa.\nYuda abɔ Onyankopɔn so ko\nmpo ɔde tia Ɔkronkronni nokwafo no.\nAKCB : Hosea 11


Mateo Asɛmpa No 22:1-46\nAyeforohyia apontow ho mfatoho no (1-14)\nOnyankopɔn ne Kaesare (15-22)\nOwusɔre ho asɛmmisa (23-33)\nAhyɛde abien a ɛho hia paa (34-40)\nKristo no yɛ Dawid ba anaa? (41-46)\n22 Yesu de mfatoho kasa kyerɛɛ wɔn bio sɛ: 2 “Ɔsoro Ahenni te sɛ ɔhene bi a ɔtow pon maa ne babarima a ɔrehyia ayeforo.+ 3 Na ɔsomaa ne nkoa sɛ wɔnkɔfrɛ wɔn a wɔato nsa afrɛ wɔn no mmra ayeforohyia apontow no ase, nanso na wɔmpɛ sɛ wɔba.+ 4 Ɔsan somaa nkoa foforo, na ɔka kyerɛɛ wɔn sɛ, ‘Monka nkyerɛ wɔn a wɔato nsa afrɛ wɔn no sɛ: “Hwɛ! Masiesie m’aduan, makum m’anantwi ne me nyɛmmoa a wɔadɔ srade, na mawie biribiara. Mommra ayeforohyia apontow no ase.”’ 5 Nanso wɔn a wɔato nsa afrɛ wɔn no ammua, na obiara kɔɔ ne baabi; ɔbaako kɔɔ n’afuw mu, ɔfoforo kodii ne gua,+ 6 na wɔn a wɔaka no kyeree nkoa no dwoodwoo wɔn, na wokunkum wɔn. 7 “Na ɔhene no bo fuwii, na ɔsomaa n’asraafo ma wokokunkum awudifo no, na wɔhyew wɔn kurow.+ 8 Ɛnna ɔka kyerɛɛ ne nkoa no sɛ, ‘Ayeforohyia apontow no adu so, nanso wɔn a wɔtoo nsa frɛɛ wɔn no mfata.+ 9 Enti monkɔ kurow no akwantempɔn so, na obiara a mubehu no no, monto nsa mfrɛ no mmra ayeforohyia apontow no ase.’+ 10 Ɛnna nkoa no kɔɔ akwantempɔn no so, na wɔfrɛfrɛɛ wɔn a wohuu wɔn, abɔnefo ne apapafo nyinaa. Na nnipa a na wɔredidi* no yɛɛ ayeforohyia dan no mã. 11 “Bere a ɔhene no bɛhwɛɛ ahɔho no, ohuu obi wɔ hɔ a ɔnhyɛ ataade a wɔde kɔ ayeforo. 12 Enti obisaa no sɛ, ‘Damfo, ɛyɛɛ dɛn na wobaa ha a wonhyɛ ataade a yɛde kɔ ayeforo yi?’ Afei na ontumi nkasa. 13 Ɛnna ɔhene no ka kyerɛɛ ne nkoa no sɛ, ‘Monkyekyere ne nan ne ne nsa, na montow no nkyene sum mu wɔ abɔnten. Ɛhɔ na obesu na waka ne se asi so denneennen.’* 14 “Na wɔn a wɔafrɛ wɔn no dɔɔso, nanso wɔn a wɔapaw wɔn no yɛ kakraa bi.” 15 Afei Farisifo no kɔbɔɔ pɔw, sɛnea ɛbɛyɛ a ɔbɛka asɛm bi ama wɔanya no.+ 16 Enti wɔsomaa wɔn asuafo ne Herode akyidifo+ kɔɔ ne nkyɛn kɔkae sɛ: “Ɔkyerɛkyerɛfo, yenim sɛ woka nokware na nea wokyerɛkyerɛ fa Onyankopɔn ho no yɛ nokware; wonhwehwɛ obiara anim anuonyam, efisɛ wonhwɛ nnipa anim. 17 Enti ka kyerɛ yɛn, wudwen ho dɛn? Mmara ma kwan* sɛ wotua tow ma Kaesare anaasɛ ɛmma kwan?”* 18 Nanso esiane sɛ na Yesu ahu wɔn adwemmɔne no nti, ɔkae sɛ: “Nyaatwomfo, adɛn nti na moresɔ me ahwɛ? 19 Momfa tow sika no bi mmɛkyerɛ me.” Na wɔde denare* brɛɛ no. 20 Na obisaa wɔn sɛ: “Hena mfoni ne ne nkyerɛwee ni?” 21 Wɔkae sɛ: “Kaesare dea.” Ɛnna ɔka kyerɛɛ wɔn sɛ: “Ɛnde muntua Kaesare de mma Kaesare, na muntua Onyankopɔn de mma Onyankopɔn.”+ 22 Bere a wɔtee saa no, ɛyɛɛ wɔn nwonwa, na wogyaw no hɔ kɔe. 23 Saa da no, Sadukifo a wɔka sɛ owusɔre nni hɔ+ no baa ne nkyɛn, na wobisaa no sɛ:+ 24 “Ɔkyerɛkyerɛfo, Mose kae sɛ: ‘Sɛ ɔbarima bi wu na sɛ onni mma a, ɛsɛ sɛ ne nuabarima ware ne yere no, na ɔne no wo ma ne nua no.’+ 25 Ná yɛne anuanom baason* na ɛwɔ ha; nea odi kan no waree na owui, na esiane sɛ na onni ba nti, ogyaw ne yere no maa ne nua. 26 Asɛm koro no ara na ɛtoo nea ɔto so abien ne nea ɔto so abiɛsa no, kosii nea ɔto so ason no so. 27 Awiei koraa no, ɔbea no wui. 28 Enti owusɔre mu no, nnipa baason no mu hena na ɔbea no bɛyɛ ne yere? Efisɛ wɔn nyinaa waree no bi.” 29 Yesu buaa wɔn sɛ: “Moredi mfomso, efisɛ munnim Kyerɛwnsɛm no anaa Onyankopɔn tumi;+ 30 owusɔre mu no, mmarima renware, na wɔremfa mmea nso mma aware, na mmom wɔbɛyɛ sɛ abɔfo a wɔwɔ soro.+ 31 Ɛdefa owusɔre ho no, monkenkan nea Onyankopɔn ka kyerɛɛ mo no? Ɔkae sɛ: 32 ‘Mene Abraham Nyankopɔn ne Isak Nyankopɔn ne Yakob Nyankopɔn.’+ Ɔnyɛ awufo Nyankopɔn, na mmom ateasefo de.”+ 33 Bere a nnipadɔm no tee saa no, ne nkyerɛkyerɛ no yɛɛ wɔn nwonwa.+ 34 Bere a Farisifo no tee sɛ wama Sadukifo no aka wɔn ano atom no, wɔboaa wɔn ho ano baa ne nkyɛn. 35 Na wɔn mu baako a onim Mmara no yiye bisaa no asɛm de sɔɔ no hwɛe. Obisaa no sɛ: 36 “Ɔkyerɛkyerɛfo, Mmara no mu ahyɛde bɛn na ɛho hia paa?”+ 37 Ɔka kyerɛɛ no sɛ: “‘Fa wo koma nyinaa ne wo kra* nyinaa ne w’adwene nyinaa dɔ Yehowa* wo Nyankopɔn.’+ 38 Eyi ne ahyɛde a ɛho hia paa, ne nea edi kan. 39 Nea ɛto so abien a ɛte sɛ ɛno ne sɛ: ‘Dɔ wo yɔnko sɛ wo ho.’+ 40 Mmara no nyinaa ne Adiyifo no gyina ahyɛde abien yi so.”+ 41 Bere a na Farisifo no aboa wɔn ho ano no, Yesu bisaa wɔn sɛ:+ 42 “Mudwen Kristo no ho dɛn? Hena ba ne no?” Wɔka kyerɛɛ no sɛ: “Dawid.”+ 43 Obisaa wɔn sɛ: “Ɛnde adɛn nti na honhom no maa Dawid+ frɛɛ no Owura? Dawid kae sɛ, 44 ‘Yehowa* ka kyerɛɛ me Wura sɛ: “Tena me nsa nifa kosi sɛ mede w’atamfo begu wo nan ase.”’+ 45 Enti sɛ Dawid frɛɛ no Owura a, ɛyɛɛ dɛn na ɔyɛ ne ba?”+ 46 Na obiara antumi anyi no ano, na efi saa da no, obiara antumi ammisa no hwee bio.\n^ Anaa “wɔn a wɔtete ɔpon ho.”


Asomafo 24 NA-TWI - Wodi Paulo asɛm wɔ Felike anim - Bible Gateway\nAsomafo 23Asomafo 25\nAsomafo 24 Nkwa Asem (NA-TWI)\n24 Nnanum akyi no, ɔsɔfo panyin Anania ne mpanyimfo bi ne mmaranimfo bi a ne din de Tertulo kɔɔ Kaesarea. Woduu hɔ no, wɔkɔɔ Amrado Felike nkyɛn de nsɛm a wɔwɔ tia Paulo no too n’anim. 2 Wɔfrɛɛ Tertulo ma ɔbɔɔ ne nkuro se, “Onuonyamfo! Esiane wo nimdeɛ ne w’akwankyerɛ pa nti, efi bere a wobae yi, nsakrae pa pii aba yɛn man yi mu ama yɛn ho atɔ yɛn. 3 Baabiara a yɛwɔ no yɛka eyi ho asɛm na yɛn ani sɔ nea woayɛ ama yɛn no da wo ase papaapa. 4 Mempɛ sɛ mesɛe wo bere enti mesrɛ wo sɛ nya bere tiaa bi ma me na tie asɛm a merebɛka afa saa ɔbarima yi ho no. 5 Yɛahu sɛ saa ɔbarima yi yɛ ɔmammɔfo a ɔde basabasayɛ ba Yudafo nyinaa mu. Ɔyɛ Nasiri fekuw no mu panyin. 6 Ɔpɛe sɛ ogu asɔredan no ho fi. Ɛno nti, yɛkyeree no yɛɛ yɛn adwene sɛ anka yɛbɛfa yɛn mmara so abu no atɛn. 7 Nanso ɔsafohene Lisia begyee no fii yɛn nsam abra nso, 8 hyɛe sɛ wommedi n’asɛm wɔ w’anim. Sɛ wubisa no a, wo ara ankasa wubehu sɛ nsɛm a yɛreka afa ne ho no nyinaa yɛ nokware. 9 Yudafo no nso foaa nsɛm a wɔkae no so, sɛ ɛyɛ nokware.


ምሳሌ 9 NASV – Mmɛbusɛm 9 ASCB | Biblica\nምሳሌ 9 NASV – Mmɛbusɛm 9 ASCB\n1Nyansa asi ne fie;\nwatwa nʼafadum nson ho.\n2Wasiesie nʼaduane afra ne nsã\nwato ne ɛpono.\nfiri kuropɔn no sorɔnsorɔmmea hɔ sɛ,\n4“Momma ntetekwaafoɔ nyinaa mmra ha!”\nƆka kyerɛ wɔn a wɔnni atemmuo sɛ,\n5“Mommra mmɛdi mʼaduane\nna monnom nsã a mafra no.\n6Monnya mo ntetekwaasɛm no na mobɛnya nkwa;\nmonnante nteaseɛ akwan so.”\n7Deɛ ɔtenetene ɔfɛdifoɔ no frɛ ahohorabɔ;\nna deɛ ɔka amumuyɛfoɔ anim no nya ɔyea.\n8Ɛno enti, nnka ɔfɛdifoɔ anim na ɔmmɛtane wo;\nka onyansafoɔ anim na ɔbɛdɔ wo.\n9Ma onyansafoɔ akwankyerɛ na ɔbɛkɔ so ahunu nyansa;\nkyerɛkyerɛ ɔteneneeni na ɔde bɛka nʼadesua ho.\n10Awurade suro yɛ nyansa ahyɛaseɛ\nƆkronkronni no ho nimdeɛ yɛ nteaseɛ.\nna wɔde mfeɛ bɛka wo nkwa ho.\n12Sɛ woyɛ onyansafoɔ a, wobɛnya wo nyansa ho mfasoɔ;\nsɛ woyɛ ɔfɛdifoɔ a, wo nko ara na ɛbɛhunu amane.\n13Ɔbaa ɔkwasea yɛ ɔkasafoɔ;\nɔnni ahohyɛsoɔ na ɔnni nimdeɛ.\n14Ɔte ne fie ɛpono ano,\nna ɔte akonnwa a ɛsi kuropɔn no sorɔnsorɔmmea,\n15na ɔfrɛfrɛ wɔn a wɔtwam hɔ,\nwɔn a wɔnam wɔn kwan so tee sɛ,\n16“Momma ntetekwaafoɔ nyinaa mmra ha”\n17“Nsuo a wɔwia no yɛ fremfrem\nna aduane a wɔdi no ahintaeɛ no yɛ dɛ!”\n18Nanso wɔnnim koraa sɛ awufoɔ wɔ hɔ\nsɛ nʼahɔhoɔ wɔ ɛda no ase tɔnn.\nASCB : Mmɛbusɛm 9


Sɛnea Wubenya Onyankopɔn Adwene | Adesua\nKENKAN WƆ Afrikaans Albanian Altai Alur American Sign Language Amharic Amis Angolan Sign Language Arabic Argentinean Sign Language Armenian Australian Sign Language Aymara Azerbaijani Azerbaijani (Cyrillic) Bashkir Bassa (Cameroon) Belize Kriol Bengali Bicol Bolivian Sign Language Boulou Brazilian Sign Language British Sign Language Bulgarian Cakchiquel (Western) Catalan Cebuano Chichewa Chilean Sign Language Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chinese Sign Language Chitonga Chitonga (Malawi) Chitonga (Zimbabwe) Chitumbuka Chiyao Chol Chuvash Cibemba Cinyanja Colombian Sign Language Costa Rican Sign Language Croatian Cuban Sign Language Czech Czech Sign Language Damara Dangme Danish Digor Douala Dutch Ecuadorian Sign Language Edo Efik English Esan Estonian Ewe Fijian Filipino Sign Language Finnish Finnish Sign Language Fon French French Sign Language Ga Garifuna Georgian German German Sign Language Greek Greek Sign Language Guadeloupean Creole Guarani Guatemalan Sign Language Gujarati Gun Haitian Creole Hausa Hebrew Herero Hiligaynon Hindi Hiri Motu Honduras Sign Language Hungarian Hungarian Sign Language Ibanag Icelandic Igbo Iloko Indian Sign Language Indonesian Indonesian Sign Language Isoko Italian Italian Sign Language Japanese Japanese Sign Language Jula Kabiye Kabuverdianu Kannada Kekchi Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korean Korean Sign Language Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Kyangonde Latvian Lingala Lithuanian Low German Luganda Lunda Luo Luvale Macedonian Malagasy Malawi Sign Language Malay Malayalam Mam Mambwe-Lungu Marathi Marshallese Maya Mazatec (Huautla) Mbunda Mexican Sign Language Mingrelian Mixe (North Central) Mixtec (Guerrero) Mongolian Moore Motu Mozambican Sign Language Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngabere Nicaraguan Sign Language Norwegian Nzema Okpe Oromo Ossetian Otetela Panamanian Sign Language Pangasinan Papiamento (Curaçao) Paraguayan Sign Language Persian Peruvian Sign Language Pidgin (West Africa) Polish Polish Sign Language Ponapean Portuguese Portuguese (Portugal) Portuguese Sign Language Punjabi Quebec Sign Language Quechua (Ancash) Quechua (Bolivia) Romanian Romanian Sign Language Russian Russian Sign Language Salvadoran Sign Language Samoan Sango Sepedi Sepulana Serbian Serbian (Roman) Sesotho (Lesotho) Sesotho (South Africa) Shona Sidama Silozi Sinhala Slovak Slovak Sign Language Slovenian Solomon Islands Pidgin South African Sign Language Spanish Spanish Sign Language Sranantongo Swahili Swahili (Congo) Swati Swedish Tagalog Taiwanese Sign Language Tajiki Tamil Tarascan Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tsonga Tswana Turkish Turkmen Tuvaluan Twi Tzeltal Tzotzil Ukrainian Urhobo Uzbek Uzbek (Roman) Venda Venezuelan Sign Language Vietnamese Waray-Waray Wolaita Xhosa Yoruba Zambian Sign Language Zande Zapotec (Isthmus) Zimbabwe Sign Language Zulu\n“Munnya adwensakra mfa nyɛ mo ho foforo.”—ROM. 12:2.\nNNWOM: 56, 123\nBible a yesua na yedwinnwen ho no, sɛn na ɛboa yɛn ma yenya Yehowa adwene?\nƐsɛ sɛ Yehowa adwene ma yɛyɛ yɛn ade sɛn?\nSɛ yesusuw Onyankopɔn adwene ho a, ɛbɛyɛ dɛn aboa yɛn ama yɛasisi gyinae pa daakye?\n1, 2. Sɛ yɛne Yehowa abusuabɔ mu yɛ den a, dɛn na yebesua sɛ yɛbɛyɛ? Ma ɛho nhwɛso.\nFA NO sɛ obi akyɛ abofra kumaa bi ade. Abofra no awofo ka kyerɛ no sɛ, “Ka sɛ meda wo ase.” Abofra no bɛda ase de, nanso esiane sɛ n’awofo kae nti na ɔyɛɛ saa. Bere a abofra no renyin no, obehu nea enti a n’awofo kyerɛkyerɛ no sɛ, ɔnkyerɛ nea afoforo yɛ ma no ho anisɔ. Afei de, ɔno ankasa befi ne komam akyerɛ nneɛma ho anisɔ. Adɛn ntia? Efisɛ ɔno ankasa asua sɛ ɔbɛyɛ saa.\n2 Saa ara na bere a yehuu nokware no foforo no, yehui sɛ ehia sɛ yɛde Yehowa ahyɛde a ɛfa mfitiase nkyerɛkyerɛ ho no bɔ yɛn bra. Nanso, bere a yɛne Yehowa abusuabɔ mu reyɛ den no, yehu adwene a Yehowa wɔ wɔ nneɛma ho yiye; nea ɔpɛ ne nea ɔmpɛ, ne sɛnea osusuw nneɛma ho. Sɛ yehu sɛnea yɛde Yehowa adwene besusuw nneɛma ho na yegyina so sisi gyinae wɔ nneɛma a yɛyɛ ho a, ɛkyerɛ sɛ yɛanya Yehowa adwene.\n3. Adɛn nti na ebetumi ayɛ den sɛ yebenya Yehowa adwene?\n3 Ɛwom, yɛn ani gye ho sɛ yebesua sɛ yebedwen nneɛma ho te sɛ Yehowa, nanso ebetumi ayɛ den. Ɛtɔ da a, yɛn sintɔ nti, ɛyɛ den sɛ yɛbɛyɛ saa. Nhwɛso bi ni. Yenim adwene a Yehowa wɔ wɔ aguamammɔ, adedodowpɛ, asɛnka adwuma, mogya a wɔde di dwuma wɔ kwammɔne so, ne nneɛma foforo ho. Nanso, ebetumi ayɛ den sɛ yɛbɛte adwene a Yehowa wɔ wɔ saa nneɛma no ho ase yiye. Dɛn na yebetumi ayɛ? Yɛbɛyɛ dɛn akɔ so anya Onyankopɔn adwene wɔ nneɛma ho? Sɛn na Yehowa adwene a yebenya no bɛboa yɛn ama yɛasisi gyinae pa nnɛ ne daakye?\nSƐNEA YEBENYA ONYANKOPƆN ADWENE\n4. Paulo afotu a ɛka sɛ: ‘Yennya adwensakra no,’ ɛkyerɛ sɛn?\n4 Kenkan Romafo 12:2. Kyerɛwsɛm yi mu no, ɔsomafo Paulo kyerɛɛ nea obi yɛ a ɛkyerɛ sɛ odwen nneɛma ho te sɛ Yehowa. Adesua a edi wei anim no boaa yɛn ma yehui sɛ, sɛ yɛmpɛ sɛ ‘yɛfa wiase nhyehyɛe yi su’ a, ɛnsɛ sɛ yɛde wiase adwene hyɛ yɛn tirim na yesuasua wɔn suban. Paulo kae nso sɛ, ehia sɛ ‘yɛsakra yɛn adwene.’ Wei kyerɛ sɛ, ɛsɛ sɛ yesua Onyankopɔn Asɛm, yɛte ne nsusuwii ase, yedwinnwen ho, na yɛyere yɛn ho nya adwene a Onyankopɔn wɔ wɔ nneɛma ho no bi.\n5. Kyerɛ nsonsonoe a ɛwɔ akenkan ne adesua mu.\n5 Ɛsono adesua, ɛnna ɛsono akenkan. Adesua kɔ akyiri sen sɛ worekenkan ade ara kwa anaa woretwitwa nsɛmmisa ho mmuae ase kɛkɛ. Sɛ yɛresua ade a, yesusuw nea asɛm no ka fa Yehowa ho, n’akwan, ne sɛnea odwen nneɛma ho no ho. Yɛbɔ mmɔden sɛ nea enti a Onyankopɔn ka sɛ yɛnyɛ ade bi, nanso ɔka sɛ biribi foforo de ɛnsɛ sɛ yɛyɛ no, yɛbɛte ase. Nsakrae a ehia sɛ yɛyɛ wɔ yɛn asetenam ne yɛn nsusuwii mu nso, ɛsɛ sɛ yedwinnwen ho. Ɛwom sɛ ɛnyɛ bere nyinaa na yɛresua ade a yebesusuw weinom nyinaa ho de, nanso sɛ yegye bere susuw weinom ho a, yenya mfaso pii. Bere a yɛde sua ade no, yebetumi de emu fã adwinnwen nea yɛakenkan no ho.—Dw. 119:97; 1 Tim. 4:15.\n6. Sɛ yedwinnwen Onyankopɔn Asɛm ho a, dɛn na yebenya?\n6 Sɛ yedwinnwen Onyankopɔn Asɛm ho daa a, yɛte nneɛma ase ma ɛyɛ nwonwa. Ɛma ‘yɛsɔ hwɛ,’ kyerɛ sɛ, yɛn ankasa yehu sɛ sɛnea Yehowa dwen nneɛma ho no yɛ pɛ anaa edi mũ korakora. Yefi ase hu nneɛma sɛnea Yehowa hu no no, na yegye tom. ‘Yɛsakra yɛn adwene,’ na yefi ase dwinnwen nneɛma ho wɔ ɔkwan foforo so. Nkakrankakra, yenya Yehowa adwene no bi.\nYƐN NSUSUWII KA YƐN NNEYƐE\n7, 8. (a) Yehowa adwene ne sɛn wɔ ahonyade ho? (Hwɛ mfoni a ɛwɔ adesua yi mfiase no.) (b) Sɛ yenya Yehowa adwene wɔ ahonyade ho a, dɛn na yɛde bedi kan wɔ yɛn asetena mu bere nyinaa?\n7 Mommma yɛmmfa no sɛ, sɛ wɔka kyerɛ yɛn sɛ yennwinnwen nneɛma ho a nea ɛkyerɛ ara ne sɛ yebesusuw nneɛma ho. Nneɛma a yedwinnwen ho no, ɛno ara na yɛyɛ. (Mar. 7:21-23; Yak. 2:17) Sɛ yesusuw nhwɛso kakra a edi hɔ yi ho a, yɛbɛte saa asɛm yi ase yiye. Nsɛmpa no ma yehu adwene pa ara a Yehowa wɔ wɔ ahonyade ho. Onyankopɔn ankasa na ɔpaw awofo a wɔbɛtete ne Ba no; na wɔyɛ awarefo a wonni sika pii. (Lev. 12:8; Luka 2:24) Bere a Maria woo Yesu no, ‘ɔde no too mmoa adididaka mu, efisɛ wɔannya kwan wɔ ahɔhodan mu.’ (Luka 2:7) Sɛ na Yehowa pɛ a, anka obetumi ama wɔawo ne Ba no wɔ ɔdan papa mu. Nanso, nea na ehia Yehowa pa ara ne sɛ obenya abusua a wɔde Onyankopɔn som di kan wɔ wɔn asetena mu ama wɔatete Yesu.\n8 Yesu awo ho asɛm a ɛwɔ Bible mu yi ma yehu Yehowa adwene wɔ ahonyade ho. Awofo binom yɛ nea wobetumi biara sɛ wɔbɛma wɔn mma anya asetena pa; sɛ ɛno bɛma wɔn mma no ne Yehowa ntam ayɛ basaa mpo a, ɛnhaw wɔn. Nanso Yehowa de, ade a ɛho hia no pa ara ne abusuabɔ a yɛne no benya. Adwene a Yehowa wɔ yi, wowɔ bi anaa? Dɛn na wo nneyɛe da no adi?—Kenkan Hebrifo 13:5.\n9, 10. Yehowa mpɛ sɛ yɛbɛto afoforo hintidua. Dɛn na yɛbɛyɛ de akyerɛ sɛ yɛwɔ saa adwene no bi?\n9 Nhwɛso foforo nso ne adwene a Onyankopɔn wɔ wɔ afoforo a yɛbɛto wɔn hintidua ho. Yesu kaa sɛ: “Obiara a ɔbɛto nkumaa a wogye di yi mu biako hintidua no, anka eye ma no mmom sɛ wɔde owiyammo a afurum twe bɛsɛn ne kɔn mu de no akɔto po mu.” (Mar. 9:42) Saa asɛm yi yɛ aniberesɛm pa ara! Esiane sɛ Yesu te sɛ n’Agya pɛpɛɛpɛ nti, yebetumi aka pa ara sɛ, sɛ obi hyɛ da to Yesu akyidifo no bi hintidua a, Yehowa fa no aniberesɛm pa ara.—Yoh. 14:9.\n10 Adwene a Yehowa ne Yesu wɔ no, yɛwɔ bi anaa? Dɛn na yɛyɛ de kyerɛ sɛ yɛwɔ bi? Yɛmfa no sɛ, yɛn ani gye atade bi ho anaa yɛpɛ sɛ yesiesie yɛn ho wɔ ɔkwan bi so. Na sɛ yehu sɛ ebetumi ahaw asafo no mufo bi, anaa ebetumi ama afoforo anya akɔnnɔ bɔne a, dɛn na yɛbɛyɛ? Ɔdɔ a yɛwɔ ma yɛn nuanom nti, nea yɛpɛ no, yɛde bɛto nkyɛn anaa?—1 Tim. 2:9, 10.\n11, 12. Sɛ yekyi bɔne sɛnea Onyankopɔn kyi bɔne no, na yenya ahosodi a, sɛn na ɛbɛbɔ yɛn ho ban?\n11 Nhwɛso a ɛto so mmiɛnsa: Yehowa kyi amumɔyɛ anaa bɔne. (Yes. 61:8) Yehowa nim sɛ esiane sɛ wɔwoo yɛn wɔ bɔne mu nti, ɛtɔ da a ɛyɛ den sɛ yɛbɛyɛ nea ɛteɛ. Nanso, otu yɛn fo sɛ sɛnea okyi bɔne no, yɛn nso yɛnyɛ saa ara. (Kenkan Dwom 97:10.) Sɛ yedwinnwen nea enti a Yehowa kyi bɔne ho a, ɛbɛboa yɛn ama yɛanya n’adwene no bi, na ɛbɛhyɛ yɛn den na yɛanyɛ bɔne.\n12 Afei nso, yenya adwene a Yehowa wɔ wɔ bɔne ho no bi a, ɛbɛboa yɛn ama nneyɛe bi a Onyankopɔn Asɛm nhyɛɛ da nkaa ho asɛm mpo sɛ ɛyɛ bɔne no, yebehu sɛ ɛyɛ bɔne. Nhwɛso bi ni. Asaw bi aba so a wɔfrɛ no lap dancing. Ɛtwetwe adwene kɔ ɔbrasɛe so, na ɛretrɛw kɔ wiase baabiara. Ebia ebinom bɛfa no sɛ nneyɛe a ɛte saa no, ɛnte sɛ onipa bi ne obi foforo reda ankasa. * Nanso, saa na Onyankopɔn a okyi bɔne biara no te nka wɔ ho anaa? Momma yenya ahosodi na yenkyi nea Yehowa kyi, na ama yɛatumi atwe yɛn ho koraa afi bɔne ho.—Rom. 12:9.\nDWINNWEN NEA WOBƐYƐ DAAKYE HO SEESEI\n13. Ɛnnɛ na ɛsɛ sɛ yesusuw adwene a Yehowa wɔ wɔ nneɛma ho no ho sɛnea ɛbɛyɛ a yebetumi asisi gyinae pa daakye. Adɛn ntia?\n13 Sɛ yɛresua ade a, ɛyɛ papa sɛ yesusuw adwene a Yehowa wɔ wɔ nneɛma ho no ho, efisɛ wei betumi aboa yɛn ama yɛasisi gyinae pa daakye. Sɛ yɛyɛ saa na sɛ yehyia tebea bi a ehia sɛ yesi gyinae ntɛm ara a, yebehu nea yɛbɛyɛ. (Mmeb. 22:3) Momma yɛnhwɛ nhwɛso ahorow bi a ɛwɔ Bible mu.\n14. Yosef ansosɔ Potifar yere so. Dɛn na yesua fi mu?\n14 Bere a Potifar yere yɛe sɛ ɔbɛdaadaa Yosef ma ɔne no ada no, ntɛm ara na Yosef bɔɔ n’asɛm no gui. Wei ma yehu sɛ, adwene a Yehowa wɔ wɔ nokware a obi bedi ama ne kunu anaa ne yere ho no, na Yosef adi kan asusuw ho. (Kenkan Genesis 39:8, 9.) Bio nso, mmuae a Yosef de maa Potifar yere sɛ: “Ɛbɛyɛ dɛn na matumi adi amumɔyɛsɛm a ɛte sɛɛ na mayɛ bɔne atia Onyankopɔn?” no ma yehu sɛ na Yosef anya Onyankopɔn adwene. Yɛn nso ɛ? Fa no sɛ obi a wo ne no yɛ adwuma afi ase de ne ho rehyehyɛ wo. Anaasɛ obi de aguamansɛm anaa ɛho mfoni afa tɛlɛfon so abrɛ wo. Dɛn na wobɛyɛ? * Sɛ yɛadi kan ahwehwɛ Yehowa adwene wɔ nneɛma a ɛte saa ho agye atom na yɛasi nea yɛbɛyɛ ho gyinae dedaw a, ɛrenyɛ den koraa sɛ yebedi Yehowa nokware.\n15. Yɛbɛyɛ dɛn akɔ so adi nokware ama Yehowa sɛnea Hebrifo mmiɛnsa no yɛe no?\n15 Afei, momma yɛnhwɛ nea Hebrifo mmiɛnsa bi yɛe. Wɔn din de Sadrak, Mesak, ne Abed-Nego. Bere a Ɔhene Nebukadnesar hyɛe sɛ wɔnsom ohoni a wayɛ no, wɔde akokoduru ka kyerɛɛ ɔhene no sɛ wɔrensom ohoni no. Mmuae a emu da hɔ nso a wɔde maa ɔhene no ma yehu sɛ na wɔadi kan asusuw nea ɛsɛ sɛ wɔyɛ na ama wɔakɔ so adi Yehowa nokware no ho. (Ex. 20:4, 5; Dan. 3:4-6, 12, 16-18) Fa no sɛ w’adwumawura aka akyerɛ wo sɛ tua sika bi ma wɔmfa nni afahyɛ bi a efi atoro som mu. Dɛn na wobɛyɛ? Adɛn nti na wunsusuw adwene a Yehowa wɔ wɔ nneɛma a ɛte saa ho seesei sen sɛ wobɛtwɛn ama biribi a ɛte saa asi ansa? Sɛ woyɛ saa na ɛba sɛ biribi a ɛte saa si a, ɛrenyɛ den sɛ wobɛyɛ nea ɛfata na woaka asɛm a ɛtɔ asom sɛnea Hebrifo mmiɛnsa no yɛe no.\nWoayɛ nhwehwɛmu, woahyehyɛ ayaresa tumi nkrataa te sɛ DPA (akwahosan sohwɛ tumi) kratasin no, na wo ne oduruyɛfo a ɔhwɛ wo akasa anaa? (Hwɛ nkyekyɛm 16)\n16. Sɛ yehu Yehowa adwene yiye a, sɛn na ɛbɛboa yɛn ama yɛasiesie yɛn ho ama ayaresa ho nsɛm a ɛsɔre mpofirim?\n16 Sɛ yedi kan dwinnwen nea yɛbɛyɛ na ama yɛakɔ so adi Yehowa nokware ho a, ɛno nso bɛboa yɛn bere a ayaresa ho nsɛm asɔre mpofirim. Yɛasi yɛn bo pa ara sɛ yɛrennye mogya anaa mogya mu nneɛma atitiriw nnan no. Nanso, akwan a wɔfa so de mogya di dwuma no bi wɔ hɔ a ehia sɛ Kristoni biara ankasa ma Bible nnyinasosɛm boa no ma osi gyinae de kyerɛ sɛ ɔwɔ Yehowa adwene. (Aso. 15:28, 29) Nokwasɛm ne sɛ, ɛnyɛ bere a yɛwɔ ayaresabea a ebia yɛrefa yaw mu anaa wɔrehyɛ yɛn sɛ yensi gyinae ntɛm no na ɛsɛ sɛ yesusuw nea yɛbɛyɛ wɔ saa asɛm yi ho. Ɛnnɛ ne bere a ɛsɛ sɛ yɛyɛ saa asɛm yi ho nhwehwɛmu, yɛhyehyɛ ayaresa tumi nkrataa te sɛ DPA (akwahosan sohwɛ tumi) kratasin no, na yɛne oduruyɛfo a ɔhwɛ yɛn kasa. *\n17-19. Adɛn nti na ehia sɛ yenya Yehowa adwene wɔ nneɛma ho nnɛ? Kyerɛ tebea bi a ehia sɛ yesiesie yɛn ho to hɔ wɔ ho.\n17 Nea etwa to no, Petro de afotu bɔne maa Yesu sɛ: “Awurade, ka asɛmpa ma wo ho.” Yɛnhwɛ mmuae a Yesu de maa Petro ntɛm ara no. Yebehu sɛ nea na Onyankopɔn pɛ sɛ Yesu yɛ ne nkɔmhyɛ a ɛfa n’asetena wɔ asase so ne ne wu ho no, na Yesu adi kan asusuw ho pa ara. Wei a Yesu dii kan susuw ho no hyɛɛ no den ma ɔkɔɔ so dii Yehowa nokware, na ogyinaa pintinn de ne nkwa bɔɔ afɔre maa yɛn nyinaa.—Kenkan Mateo 16:21-23.\n18 Ɛnnɛ, nea Onyankopɔn pɛ sɛ ne nkurɔfo yɛ ne sɛ wɔbɛfa no adamfo na wɔayɛ nea wobetumi biara aka asɛmpa no. (Mat. 6:33; 28:19, 20; Yak. 4:8) Sɛnea ɛtoo Yesu no, ebia nnipa bi a wɔwɔ adwempa bɛyɛ wɔn adwene sɛ wobebu yɛn abam. Ɛho nhwɛso bi ni. Sɛ w’adwumawura ka kyerɛ wo sɛ ɔbɛbɔ w’aba so na wato w’akatua mu, nanso dibea a ɔde rema wo no begye bere a wode kɔ asɛnka ne asafo nhyiam no bi nso ɛ? Anaa yɛmfa no sɛ wokɔ sukuu, ɛnna woanya hokwan sɛ wubefi wo kurom akɔtoa wo nhomasua so. Ɛba saa a, wubehu nea ɛsɛ sɛ woyɛ anaa? Enti, seesei a biribi a ɛte saa nnya nsii no, adɛn nti na wommɔ ho mpae, nyɛ ho nhwehwɛmu, na wo ne w’abusua anaa w’asafo mu mpanyimfo nsusuw ho? Woyɛ saa a, ɛbɛma woahu adwene a Yehowa wɔ wɔ nneɛma a ɛte saa ho, na ama woanya n’adwene no bi. Sɛ woyɛ saa na biribi a ɛte saa si a, ebia wubehu sɛ ɛrenyɛ sɔhwɛ mma wo koraa. Esiane sɛ woasi w’adwene pi dedaw sɛ wobɛkɔ so asom Yehowa nti, ɛba saa a, wubehu nea ɛsɛ sɛ woyɛ ankasa.\n19 Ebia wubetumi adwinnwen tebea ahorow a ebetumi asɔre mpofirim a ɛbɛsɔ wo gyidi ahwɛ ho. Nokwarem no, yɛrentumi nsiesie yɛn ho mma tebea biara a ebetumi asɔre. Nanso, sɛ yɛn ankasa resua ade na yesusuw Yehowa adwene ho a, ɛbɛyɛ mmerɛw sɛ yɛbɛkae nea yesuae no bere a tebea bi asɔre, na yɛde atwitwa agye yɛn ho. Enti momma yɛnhyɛ no nsow sɛ, ehia sɛ yehu Yehowa adwene wɔ nneɛma ho na yenya n’adwene no bi, na yɛhwɛ sɛnea Onyankopɔn adwene a yɛwɔ no bɛboa yɛn ama yɛatumi asisi gyinae pa nnɛ ne daakye.\nSƐNEA YEHOWA ADWENE BƐBOA WO DAAKYE\n20, 21. (a) Adɛn nti na yebenya yɛn ahofadi wɔ wiase foforo no mu? (b) Yɛbɛyɛ dɛn anya saa anigye no bi nnɛ?\n20 Yɛhwɛ kwan pa ara sɛ yɛbɛkɔ wiase foforo no mu. Yɛn mu dodow no ara hwɛ kwan sɛ yɛbɛtena ase daa wɔ paradise wɔ asase so. Onyankopɔn Ahenni no mu no, adesamma bɛde wɔn ho afi ɛyaw ne amanehunu a yehyia wɔ wiase yi mu ho. Nokwarem no, saa bere no mpo, nnipa bɛkɔ so anya hokwan akyerɛ nea wɔpɛ. Obiara benya hokwan afi ne pɛ mu asisi gyinae wɔ nea n’ani gye ho ne nea ɔpɛ ho.\n21 Nokwasɛm ne sɛ, wei nkyerɛ sɛ yebenya ahofadi korakora. Sɛ ahobrɛasefo resi nea ɛyɛ papa ne nea ɛyɛ bɔne ho gyinae a, wobegyina Yehowa mmara ne n’adwene so na wɔayɛ saa. Wei bɛma wɔanya anigye kɛse ne asomdwoe pii. (Dw. 37:11) Enkosi sɛ saa bere no bɛba no, sɛ yenya Yehowa adwene a, yebetumi anya saa anigye no bi nnɛ.\n^ nky. 12 Lap dancing yɛ “asaw a obi ma onipa foforo a wabɔ adagyaw ara ne sa tena ne srɛ so kyinkyim ne ho dannan ne ho de kanyan nna ho akɔnnɔ.” Nea ɛkɔ so ankasa na ɛbɛkyerɛ sɛ wobetumi aka sɛ ɛyɛ aguamammɔ ma enti ebehia sɛ wɔpaw asɛnni boayikuw ma wodi asɛm no. Sɛ Kristoni bi ayɛ biribi a ɛte saa a, ɛsɛ sɛ ɔkɔhwehwɛ mmoa fi asafo mu mpanyimfo hɔ.—Yak. 5:14, 15.\n^ nky. 14 Nkurɔfo tumi de aguamansɛm, ɛho mfoni, anaa ɛho video fa tɛlɛfon so kɔma afoforo. Wɔfrɛ no sexting. Nneɛma kõ a onii no de kɔmaa obi no na ɛbɛkyerɛ sɛ ɛsɛ sɛ wɔpaw asɛnni boayikuw ma wodi asɛm no. Ɛtɔ da a, sɛ mmofra nkumaa de aguamansɛm ne ɛho mfoni fa tɛlɛfon so kɔma afoforo a, aban mpanyimfo fa no sɛ wɔato mmara, enti wodi wɔn asɛm. Sɛ wopɛ wei ho nsɛm pii a, kɔ jw.org wɛbsaet hɔ na kenkan asɛm a wɔato din “Young People Ask—What Should I Know About Sexting?” (Mmofra Bisa Sɛ—Dɛn Na Ɛsɛ Sɛ Mihu Fa Sexting Ho?) (Hwɛ BIBLE TEACHINGS > TEENAGERS.) Anaa hwɛ asɛm a wɔato din “Sɛnea Wo Ne Wo Ba Bɛka Aguamansɛm Ho Asɛm” wɔ November 2013, Nyan!, kr. 4-5.\n^ nky. 16 Wɔakyerɛkyerɛ Bible nnyinasosɛm titiriw bi mu wɔ yɛn nhoma ahorow mu. Yebehu bi wɔ Momfa Mo Ho Nsie Onyankopɔn Dɔ Mu, kr. 215-218.\nText Baabi a wubetumi atwe nneɛma akenkan ƆWƐN-ABAN—NEA ADESUA NSƐM WOM November 2018\nAudio Baabi a wubetumi atwe nneɛma abɔ atie ƆWƐN-ABAN—NEA ADESUA NSƐM WOM November 2018


2 Beresosɛm 36 AKCB - Matteus 36 LB\n2 Beresosɛm 36:1-23\n1Nnipa a wɔwɔ asase no so no sii Yosia babarima Yehoahas hene wɔ Yerusalem.\nYehoahas Di Hene Wɔ Yuda\n2Bere a Yehoahas dii ade no, na wadi mfirihyia aduonu abiɛsa, nanso odii ade asram abiɛsa pɛ. 3Misraimhene Neko a na ɔhwehwɛ sonkahiri a ɛyɛ dwetɛ tɔn abiɛsa ne fa ne sikakɔkɔɔ kilogram aduasa anan afi Yuda no na otuu no ade so. 4Misraimhene yii Yehoahas nuabarima Eliakim sɛ ɔhene foforo ma odii Yuda ne Yerusalem so, na ɔsesaa Eliakim din yɛɛ no Yehoiakim. Na Neko faa Yehoahas dommum de no kɔɔ Misraim.\nYehoiakim Di Hene Wɔ Yuda\n5Yehoiakim dii ade no, na wadi mfirihyia aduonu anum, na odii hene wɔ Yerusalem mfirihyia dubaako. Nanso ɔyɛɛ bɔne wɔ Awurade, ne Nyankopɔn, ani so. 6Babiloniahene Nebukadnessar kɔtoaa no, kyeree no de nkɔnsɔnkɔnsɔn guu no de no kɔɔ Babilonia. 7Nebukadnessar faa ademude a ɛwɔ Awurade Asɔredan no mu bi, de koguu nʼahemfi wɔ Babilonia.\n8Yehoiakim ahenni ho nsɛm nkae, bɔne ahorow a ɔyɛe ne biribiara a wohu tiaa no no, wɔkyerɛw guu Israel ne Yuda Ahemfo Nhoma mu. Na ne babarima Yehoiakyin bedii nʼade sɛ ɔhene.\nYehoiakyin Di Hene Wɔ Yuda\n9Yehoiakyin bedii ade no, na wadi mfirihyia dunwɔtwe, nanso odii ade Yerusalem asram abiɛsa ne nnafua du pɛ. Yehoiakyin yɛɛ bɔne wɔ Awurade ani so. 10Afe a edi kan wɔ ɔsram a edi kan mu no, ɔhene Nebukadnessar frɛɛ Yehoiakyin sɛ ɔmmra Babilonia. Wɔfaa ademude bebree fii Awurade Asɔredan no mu de kɔɔ Babilonia saa bere no. Na Nebukadnessar yii Yehoiakyin wɔfa Sedekia, sɛ onni hene wɔ Yuda ne Yerusalem.\nSedekia Di Hene Wɔ Yuda\n11Bere a Sedekia bedii ade no, na wadi mfirihyia aduonu baako, na odii ade wɔ Yerusalem mfirihyia dubaako. 12Ɔyɛɛ bɔne wɔ Awurade, ne Nyankopɔn ani so, na wammrɛ ne ho ase wɔ odiyifo Yeremia a na ɔkasa ma Awurade no anim. 13Ɔtew ɔhene Nebukadnessar anim atua wɔ bere a na waka ntam adi nsew wɔ Onyankopɔn din mu sɛ, obedi no nokware. Na Sedekia yɛ kyenkyenee na opirim ne koma na wampɛ sɛ ɔde ne ho bɛbata Awurade, Israel Nyankopɔn ho. 14Asɔfo no ntuanofo nyinaa ne ɔmanfo no kɔɔ so yɛɛ mmaratofo. Wɔyɛɛ abosonsomfo a wɔwɔ aman a atwa ahyia hɔ no nneyɛe no bi, na woguu Awurade Asɔredan a ɛwɔ Yerusalem no ho fi.\n15Awurade, wɔn agyanom Nyankopɔn, somaa nʼadiyifo sɛ wɔnkɔbɔ wɔn kɔkɔ mpɛn bebree, efisɛ na ɔwɔ ahummɔbɔ ma ne nkurɔfo ne nʼAsɔredan no. 16Nanso nnipa no dii saa Onyankopɔn abɔfo no ho fɛw, amfa wɔn nsɛm no anyɛ hwee. Wodii adiyifo no ho fɛw ara kosii sɛ Awurade abufuwhyew turuwii a biribiara antumi annwudwo ano.\n17Enti Awurade de Babiloniahene ba bɛko tiaa wɔn. Babiloniafo no kunkum Yuda mmea a wɔyɛ mmabun mpo, wɔtaa wɔn kɔɔ Asɔredan no mu a wɔannya ahummɔbɔ amma wɔn. Wokunkum mmofra ne mpanyin, mmarima ne mmea, ahoɔdenfo ne ayarefo. Onyankopɔn de wɔn nyinaa hyɛɛ Nebukadnessar nsa. 18Ɔhene no san sesaw nneɛma no nyinaa, akɛse ne nketewa a na wɔde som wɔ Onyankopɔn Asɔredan mu, ne ademude a na ɛwɔ Awurade Asɔredan no mu ne ahemfi hɔ nyinaa de kɔɔ Babilonia. Ɔde mmapɔmma nyinaa nso kɔe. 19Wɔtoo Onyankopɔn Asɔredan no mu gya, bubuu Yerusalem afasu no, hyew ahemfi no nyinaa, sɛee biribiara a ɛwɔ bo no.\n20Nnipa kakra a wɔkae no, wɔsoaa wɔn kɔɔ Babilonia, ma wɔkɔyɛɛ ɔhene no ne ne mmabarima asomfo kosii sɛ Persia ahenni bedii tumi. 21Enti Awurade asɛm a wɔfaa Yeremia so kae no baa mu. Afei, asase no nso nyaa nʼahomegye, ɛdaa mpan mfirihyia aduɔson sɛnea odiyifo no kae no.\nKores Gya Nnommum No Kwan\n22Persiahene Kores adedi afe a edi kan mu no, Awurade maa odiyifo Yeremia nkɔmhyɛ no baa mu. Ɔkaa Kores koma ma ɔkyerɛw bɔɔ no dawuru wɔ nʼahenni nyinaa mu se,\n23“Sɛnea Persiahene Kores ka ni:\n“ ‘Awurade, ɔsorosoro Nyankopɔn de ahenni a ɛwɔ asase so nyinaa ama me. Wayi me sɛ minsi asɔredan mma no wɔ Yerusalem wɔ Yuda asase so. Mo a moyɛ Awurade nkurɔfo nyinaa, monsan nkɔ Israel nkodi saa dwuma yi. Awurade, mo Nyankopɔn nka mo ho.’ ”\nAKCB : 2 Beresosɛm 36


Bible Mu Nsɛm Aaron Poma Gu Nhwiren - Yehowa Adansefo Intanɛt Dwumadibea\nHWƐ poma a agu nhwiren na asow amandola aba no. Ɛyɛ Aaron poma. Nhwiren ne aduaba a abere yi fifii Aaron poma ho anadwo koro pɛ! Ma yɛnhwɛ nea enti.\nNa Israelfo anantenantew sare no so bere tenten bi. Ebinom nsusuw sɛ Mose na ɛsɛ sɛ odi wɔn anim, anaa sɛ Aaron na ɛsɛ sɛ ɔyɛ ɔsɔfo panyin. Kora yɛ obi a na okura adwene a ɛte saa, ne Datan, Abiram ne ɔman no mu mpanyimfo 250. Wɔn nyinaa bɛka kyerɛɛ Mose sɛ: ‘Dɛn nti na woma wo ho so wɔ yɛn a aka nyinaa so?’\nMose ka kyerɛɛ Kora ne n’akyidifo sɛ: ‘Ɔkyena anɔpa momfa mo aduhuam nkuruwa, mfa aduhuam ngu mu. Momfa mmra Yehowa ntamadan no mu. Yebehu nea Yehowa beyi no.’\nAde kyee no Kora ne nnipa 250 a wɔka ne ho no baa ntamadan no mu. Afoforo pii dii wɔn akyi bae. Yehowa bo fuwii. Mose kae sɛ: ‘Montwe mo ho mfi nnipa bɔne yi ntamadan ho. Mommfa mo nsa nka wɔn biribiara.’ Nkurɔfo no tiei, na wɔtwee wɔn ho fii Kora, Datan ne Abiram ntamadan ho.\nAfei Mose kae sɛ: ‘Eyi bɛma moahu nea Yehowa ayi no. Asase mu bɛpae na amene nnipa bɔne yi.’\nMose ano sii ara pɛ na asase mu paee. Kora ntamadan ne nea ɛyɛ ne de nyinaa ne Datan ne Abiram ne wɔn a wɔka wɔn ho nyinaa kɔɔ mu na asase no ka sii anim kataa wɔn nyinaa so. Bere a nkurɔfo no tee wɔn a asase remene wɔn no nteɛteɛm no, wɔkae sɛ: ‘Munguan! Na asase ammene yɛn nso!’\nNa Kora ne n’akyidifo 250 no da so bɛn ahyiae ntamadan no. Enti Yehowa maa ogya bɛhyew wɔn nyinaa. Na Yehowa ka kyerɛɛ Aaron ba Eleasar sɛ ɔmfa nnipa a wɔawuwu no aduhuam nkuruwa no nyɛ abona atɛtrɛtɛ nkata afɔremuka no so. Na ɛbɛyɛ kɔkɔbɔ ama Israelfo sɛ ɛnsɛ sɛ obiara yɛ ne ho sɛ Yehowa sɔfo ka Aaron ne ne mma ho.\nNanso na Yehowa pɛ sɛ ɛda adi pefee sɛ Aaron ne ne mma na wapaw wɔn sɛ asɔfo. Enti ɔka kyerɛɛ Mose sɛ: ‘Ma Israel abusua mu panyin biara mfa ne poma mmra. Na Lewi abusua no mu no, ma Aaron mfa ne poma mmra. Na fa mpoma yi nyinaa gu apam adaka no anim wɔ ahyiae ntamadan no mu. Onipa a mayi no sɛ ɔsɔfo no poma begu nhwiren.’\nBere a ade kyee na Mose kɔhwɛe no, na Aaron poma no agu nhwiren na asow amandola aba! Afei de wuhu nea enti a Yehowa maa Aaron poma guu nhwiren?\nƆkwan bɛn na Yehowa nam so hwɛɛ Israelfo no bere a na wɔnam sare so no?\nBere a Israelfo no bɛtraa Kades no, dɛn ho na wɔkasakasae?\nƆkwan bɛn so na Yehowa maa nkurɔfo no ne wɔn mmoa nsu?\nSɛ wohwɛ mfonini no a, ɔbarima bɛn na ɔde ne nsa asi ne koko no, na adɛn nti na ɔreyɛ saa?\nAdɛn nti na Yehowa bo fuw Mose ne Aaron, na dɛn na ɔde twee wɔn aso?\nDɛn na esii wɔ Hor Bepɔw so, na hena na ɔbɛyɛɛ Israel sɔfo panyin?\nKenkan Numeri 20:1-13, 22-29 ne Deuteronomium 29:5.\nDɛn na yesua fi ɔkwan a Yehowa nam so hwɛɛ Israelfo no wɔ sare no so no mu? (Deut. 29:5; Mat. 6:31; Heb. 13:5; Yak. 1:17)\nYehowa buu kronkron a Mose ne Aaron anyɛ no wɔ Israelfo no anim no dɛn? (Num. 20:12; 1 Kor. 10:12; Adi. 4:11)\nDɛn na yebetumi asua afi sɛnea Mose gyee Yehowa asotwe toom no mu? (Num. 12:3; 20:12, 27, 28; Deut. 32:4; Heb. 12:7-11)


Esther 10 KJV - Ɛster 10 ASCB\n1Ɔhene Ahasweros hyɛɛ sɛ wɔntua toɔ wɔ nʼahemman mu, a mpo wɔn a wɔwɔ mpoano akyirikyiri no nyinaa ka ho. 2Ne mmaninyɛ ne Mordekai akunini nneyɛɛ ne sɛdeɛ ɔhene pagyaa no nyinaa no, wɔatwerɛ wɔ Media ne Persia ahemfo abakɔsɛm mu. 3Yudani Mordekai bɛyɛɛ ɔman panin a ne tumi di ɔhene Ahasweros ankasa deɛ akyi. Na ɔdi mu wɔ Yudafoɔ no mu. Na wɔbu no yie, ɛfiri sɛ, na ne nkurɔfoɔ yiedie yɛ nʼahiasɛm. Na ɔne ahemfie hɔfoɔ nyinaa tenaa yie.\nASCB : Ɛster 10


Yohane 14 NA-TWI - Johannes 14 LB | Biblica América Latina\nYohane 14 NA-TWI - Johannes 14 LB\nYesu ne ɔkwan no\n1Yesu ka kyerɛɛ n’asuafo no se, “Mommma mo koma nntu. Munnye Onyankopɔn nni na munnye me nso nni. 2 Tenabea bebree wɔ m’agya fi, ɛno nti, merekɔ akosiesie baabi ama mo. Sɛ asɛm a mereka yi nyɛ nokware a, anka merenka nkyerɛ mo. 3 Na sɛ mekɔ na mekosiesie baabi ma mo a, mɛsan aba abɛfa mo akɔ na me ne mo akɔtena. 4 Munim faako a merekɔ no ne ɔkwan ko a mobɛfa so aba hɔ bi.”\n5 Toma bisaa no se, “Awurade, yennim faako a worekɔ na yɛbɛyɛ dɛn ahu kwan aba hɔ bi.”\n6 Yesu buae se, “Mene kwan no, ne nokware no, ne nkwa no; obi ntumi nkɔ Agya no hɔ gye sɛ ɔfa me so.” 7 Yesu kae bio se, “Afei a moahu onipa ko a meyɛ yi, saa ara nso na mubehu m’agya no, na efi saa bere yi munim no, efisɛ, moahu no!”\n8 Filipo bisaa no se, “Awurade, kyerɛ yɛn Agya no, efisɛ, nea yɛrehwehwɛ ara ne no.”\n9 Yesu buae no se, “Filipo, enti me ne mo nantewee dedaadaw yi, wunnim onipa ko a meyɛ? Obiara a onim onipa ko a meyɛ no nim m’agya no. Adɛn nti na woka se, ‘Kyerɛ yɛn Agya’ no? 10 Filipo, wunnye nni sɛ mewɔ Agya no mu na Agya no nso wɔ me mu?” Yesu san ka kyerɛɛ n’asuafo no se, “Nsɛm a maka akyerɛ mo no mfi m’ankasa. Agya a ɔte me mu no na ɔnam me so yɛ n’adwuma. 11 Munnye me nni sɛ mewɔ Agya no mu na Agya no nso wɔ me mu. Sɛ munnye nsɛm a maka no nni a, nnwuma a mayɛ no nti, munnye nni.\n12 “Mereka nokware akyerɛ mo, obiara a ogye me di no, bɛyɛ nnwuma a meyɛ no bi na mpo ɔbɛyɛ nnwuma akɛseakɛse, efisɛ, merekɔ m’agya no nkyɛn. 13 Na biribiara a mode me din bebisa no, mɛyɛ ama mo sɛnea ɛbɛyɛ a Agya no anuonyam nam ne Ba no so bɛda adi. 14 Biribiara a mode me din bebisa no, mɛyɛ ama mo.\nHonhom Kronkron ho bɔhyɛ\n15 “Sɛ modɔ me a, mubedi m’ahyɛde so. 16 Mebisa Agya no na wama mo ɔboafo foforo a ɔne Honhom Kronkron no a ɔda Onyankopɔn nokware nyinaa adi no na ɔne mo atena daa. 17 Wiase rentumi nnye no, efisɛ, wonhu no, na wonnim no. Nanso mo de, munim no, efisɛ, ɔne mo na ɛte. 18 Merennyaw mo sɛ nyisaa; mɛsan aba mo nkyɛn bio. 19 Ɛrenkyɛ biara nnipa renhu me bio, nanso mo de, mubehu me; na esiane sɛ mete ase no nti, mo nso mobɛtena ase. 20 Na da a mɛsɔre afi awufo mu no du a, na mubehu sɛ, mewɔ m’agya no mu, na mo nso mowɔ me mu, sɛnea me nso mewɔ mo mu no. 21 Obiara a odi m’ahyɛde so no ne obi a ɔdɔ me. Obiara a ɔdɔ me no m’agya bɛdɔ no, na me nso mɛdɔ no na mada me ho adi akyerɛ no.”\n22 Yuda, ɛnyɛ Iskariot, kae se, “Awurade, ɛbɛyɛ dɛn na wobɛda wo ho adi akyerɛ yɛn nko ara na ɛnyɛ nnipa nyinaa?”\n23 Yesu buaa no se, “Obiara a ɔdɔ me no, bedi me nsɛm so. M’agya bɛdɔ no na me ne m’agya bɛba ne nkyɛn ne no abɛtena. 24 Obiara a ɔnnɔ me no renni me nsɛm so. Nsɛm a moate no nyɛ me ara me nsɛm na mmom, efi m’agya a ɔsomaa me no nkyɛn. 25 Mewɔ mo nkyɛn yi na mereka eyinom nyinaa akyerɛ mo. 26 Honhom Kronkron no a ɔne ɔboafo a Agya no bɛsoma no me din mu no, bɛkyerɛkyerɛ mo biribiara, na wakaekae mo biribiara a maka akyerɛ mo no.\n27 “Asomdwoe na mede regyaw mo; m’asomdwoe na mede regyaw mo. Ɛnyɛ wiase asomdwoe na mede regyaw mo. Mommma mo koma nntu; na munnsuro nso. 28 Monkae asɛm a meka kyerɛɛ mo se, ‘Merekɔ, nanso mɛsan aba mo nkyɛn bio’ no. Sɛ modɔ me ampa ara a, anka mo ani begye, efisɛ, afei de, metumi akɔ Agya a ɔwɔ tumi sen me no nkyɛn. 29 Maka eyinom akyerɛ mo sɛnea ɛba mu a mubegye me adi.\n30 “Merentumi nkɔ so nkasa pii nkyerɛ mo bio, efisɛ, ɔbonsam no reba nanso onni me so tumi. 31 Na ɛsɛ sɛ nnipa hu sɛ medɔ Agya no, ɛno nti na asɛm biara a ɔbɛka no, meyɛ no. Monsɔre mma yɛnkɔ.”\nNA-TWI : Yohane 14